Τι είναι ο Μεγάλος Κανόνας, πότε ψάλλεται και γιατί ονομάστηκε έτσι. Απόψε στις 6μ.μ. στον Άγιο Αχίλλιο. – Ιερός Ναός Αγίου Αχιλλίου\nΤι είναι ο Μεγάλος Κανόνας, πότε ψάλλεται και γιατί ονομάστηκε έτσι. Απόψε στις 6μ.μ. στον Άγιο Αχίλλιο.\n14 Απριλίου, 2021 by Ι.Ν.Αγ.Αχιλλίου Λάρισας


ΜΕΓΑΛΗ ΠΡΟΣΟΧΗ: Καταιγίδες σαρώνουν την Λέσβο (pics) - LesvosPost.com\nΣφοδρές βροχοπτώσεις συνοδευόμενες από αστραπόβροντα πλήττουν από αργά το απόγευμα μεγάλο μέρος της Λέσβου προκαλώντας ήδη σοβαρά προβλήματα κυρίως στους δρόμους οι όποιοι έχουν μετατραπεί σε ποτάμια...\nΜε βάση την πορεία του καιρού αλλά και τις ενημερώσεις, ο Δήμος Λέσβου αποφάσισε να ανοίξει το ΚΕΠ Καλλονής έτσι ώστε να τηλεφωνούν όσοι έχουν ανάγκη, αν φυσικά χρειαστεί.\nΟι πολίτες μπορούν να καλούν στο 22533-50220.\nΕπίσης, μπορούν να μεταβούν πολίτες οι οποίοι ενδεχομένως σπίτι τους να μην έχουν θέρμανση και να θέλουν να κάτσουν εκεί.\nΌλα ήρεμα στην Λέσβο… Χωρίς ιδιαίτερα προβλήματα πέρασαν οι ισχυρές καταιγίδες που έπληξαν το νησί μας από αργά το απόγευμα έως τις 23;00 περίπου.. Σύμφωνα με ενημέρωση το φαινόμενο ευτυχώς, άλλαξε πορεία και υποβαθμίστηκε. Έως τα μεσάνυχτα υπολογίζεται η λήξη του για σήμερα.\nΦΩΤΟ: Στον δρόμο προς Ασωματο Λέσβου..- Paris Moliviatis\nΔείτε τα διαδοχικά Post του LesvosPost στην επίσημη σελίδα μας στο facebook\nΕτικέτες Καιρός, Κοινωνία, Λεσβος, Μετεωρολόγος, Περιβάλλον, EKTAKTO


Επιδείνωση καιρού με χιόνια, θυελλώδεις ανέμους και πτώση θερμοκρασίας | Η Εφημερίδα των Συντακτών\nΤο... χειμωνιάτικο πρόσωπό του θα δείξει ο καιρός τις επόμενες ημέρες, μέχρι την επόμενη Τρίτη, 31 Δεκεμβρίου, παραμονή Πρωτοχρονιάς, ημέρα κατά την οποία αναμένεται σταδιακή βελτίωση από τα βόρεια.\nΣημειώνεται πως η Ζηνοβία ήταν βασίλισσα της Παλμύρας, ρωμαϊκής αποικίας στη σημερινή Συρία, που βασίλευσε από το 267 ή 268 μέχρι το 272 μ.Χ.\nΠιο αναλυτικά, την Πέμπτη 26/12 αναμένονται λίγες νεφώσεις παροδικά αυξημένες κυρίως στα ανατολικά, όπου θα σημειωθούν τοπικές βροχές, ασθενείς χιονοπτώσεις στα ορεινά και κυρίως στα θαλάσσια - παραθαλάσσια μεμονωμένες καταιγίδες. Οι άνεμοι θα πνέουν βόρειοι βορειοδυτικοί 4 με 6 και τοπικά στα πελάγη 7 μποφόρ. Η θερμοκρασία θα σημειώσει μικρή πτώση κυρίως ως προς τις ελάχιστες τιμές και τις πρωινές και βραδινές ώρες, θα σημειωθεί κατά τόπους παγετός στα βόρεια ηπειρωτικά.


Ξωτικό: Όταν ο Τσε και ο Κάστρο χαλάρωναν παίζοντας γκολφ\nΌταν ο Τσε και ο Κάστρο χαλάρωναν παίζοντας γκολφ\nΣτη δημοσιότητα για πρώτη φορά φωτογραφίες του Fidel Castro και του Che Guevara, την ώρα που απολαμβάνουν μια παρτίδα γκολφ. Τις βγάζει στο σφυρί η κόρη του Korda.\nΠρόκειται για τα αρνητικά 55 φωτογραφιών του φωτογράφου, που πρωταγωνιστούν οι δύο ηγέτες την δεκαετία του '50 και του '60.\nΟ Alberto Korda ήταν ο φωτογράφος που απαθανάτισε τον Che Guevara στην πλέον διάσημη εικόνα του – αυτήν του "Guerillero Heroico". Το πραγματικό του όνομα ήταν Ο Alberto Díaz Gutiérrez.


Στις αποθήκες μένει το 90% του ρυζιού της Θεσσαλονίκης!\nΣΤΙΣ ΑΠΟΘΗΚΕΣ ΜΕΝΕΙ ΤΟ 90% ΤΟΥ ΡΥΖΙΟΥ ΤΗΣ ΘΕΣΣΑΛΟΝΙΚΗΣ! από Τάσος Τασιούλας article https://www.voria.gr/article/stis-apothikes-meni-to-90-tou-riziou-tis-thessalonikis Απόγνωση για χιλιάδες ρυζοκαλλιεργητές, που δεν μπορούν να καλλιεργήσουν τους ορυζώνες φέτος χωρίς να έχει απορροφηθεί η περσινή σοδειά. 05.02.2016 11:27\nΣΤΙΣ ΑΠΟΘΗΚΕΣ ΜΕΝΕΙ ΤΟ 90% ΤΟΥ ΡΥΖΙΟΥ ΤΗΣ ΘΕΣΣΑΛΟΝΙΚΗΣ!\n05/02/2016, 11:27 |\nΑπόγνωση για χιλιάδες ρυζοκαλλιεργητές, που δεν μπορούν να καλλιεργήσουν τους ορυζώνες φέτος χωρίς να έχει απορροφηθεί η περσινή σοδειά.\nΑπίστευτη οικονομική καταστροφή βιώνουν οι ρυζοκαλλιεργητές της Θεσσαλονίκης, καθώς μόλις το 10% της περσινής παραγωγής έχει πουληθεί και το υπόλοιπο βρίσκεται στα σιλό των συνεταιρισμών αδιάθετο. Συνολικά στο νομό από τους 180.000 τόνους ρυζιού που παρήχθησαν οι 160.000 παραμένουν στις αποθήκες, με αποτέλεσμα χιλιάδες οικογένειες να μην έχουν έσοδα για να ξεκινήσουν και τη φετινή καλλιεργητική περίοδο!\nΟι ρυζοκαλλιεργητές είναι σε απόγνωση. Στις επόμενες μέρες κανονικά πρέπει να ξεκινήσουν τις πρώτες εργασίες στα χωράφια προκειμένου να τα ετοιμάσουν για την έναρξη της νέας καλλιεργητικής περιόδου, που τοποθετείται στον Απρίλιο. Χωρίς έσοδα όμως από την περσινή παραγωγή αδυνατούν οικονομικά να το κάνουν. Μέσα σε ένα μήνα μάλιστα θα πρέπει να έχουν πουληθεί απίστευτα μεγάλες ποσότητες από το αδιάθετο ρύζι, ώστε να αντιμετωπίσουν τα έξοδα του Απριλίου.\nΌπως τόνισε στη Voria.gr ο πρόεδρος του Β' Αγροτικού Συνεταιρισμού Χαλάστρας, που είναι και ο μεγαλύτερος, Αχιλλέας Καμπούρης, «το ελληνικό ρύζι μένει αδιάθετο στα σιλό. Από τους 50.000 τόνους που έχουμε εμείς στα σιλό του Συνεταιρισμού διαθέσαμε μόλις 5.000 τόνους. Άλλες εποχές τέτοια περίοδο είχαμε πουλήσει τουλάχιστον τις μισές ποσότητες. Θα έπρεπε να έχουμε πουλήσει το ρύζι για να έχουν έσοδα οι παραγωγοί και να ξεκινήσουν τη νέα καλλιεργητική περίοδο. Σε πέντε με δέκα μέρες πρέπει όλοι να αρχίσουν εργασίες στους ορυζώνες. Με τι χρήματα; Τον Απρίλιο αρχίζουν οι καλλιέργειες της φετινής περιόδου... Η κατάσταση είναι δραματική. Ο Συνεταιρισμός μας έχει 500 μέλη, που αντιμετωπίζουν το φάσμα της εξαθλίωσης».\nΑνάλογη είναι η κατάσταση και στον Α' Συνεταιρισμό, επίσης της Χαλάστρας, με περίπου 500 παραγωγούς, που παρήγαγε πέρσι 35.000 τόνους ρυζιού, όπως και στους υπόλοιπους συνεταιρισμούς του νομού.\nΗ συγκομιδή του ρυζιού έγινε τον προηγούμενο Σεπτέμβριο – Οκτώβριο. Κι από τότε διατέθηκε μόλις το 10% της παραγωγής.\nΟι λόγοι που οι ποσότητες αυτές παραμένουν στις αποθήκες, όπως επισήμανε ο κ. Καμπούρης, είναι προϊόν της οικονομικής κρίσης. «Είχαμε ανοίξει μια μεγάλη πόρτα με τις εξαγωγές στην Τουρκία και τις αραβικές χώρες. Λόγω όμως του εμπάργκο της Ρωσίας στην Τουρκία, πλέον περιορίστηκαν οι ποσότητες που μας ζητούν οι γείτονες. Στη Συρία με τα προβλήματα που υπάρχουν δεν μπορεί να διατεθεί ρύζι. Επίσης, ο δραματικός περιορισμός της αγοραστικής δύναμης των Ελλήνων καταναλωτών είχε επιπτώσεις και στο δικό μας προϊόν. Υπάρχει και το πρόβλημα της έλλειψης μεταποίησης, αφού οι Έλληνες ρυζοβιομήχανοι βρίσκουν τοίχο στις εξαγωγές, διότι δεν μπορούν να ανταγωνιστούν τους ξένους. Για παράδειγμα στην Ιταλία οι συνάδελφοί τους έχουν κόστος δανεισμού για το κεφάλαιο κίνησης 2% όταν οι Έλληνες έχουν 10%», εξήγησε ο κ. Καμπούρης.


Νέο Δ.Σ στην Β' ΕΛΜΕ Αι/νιας | Νέα από το Αγρίνιο και την Αιτωλοακαρνανία-AgrinioLike\nHome Αιτωλοακαρνανία Ανακοινώσεις Νέο Δ.Σ στην Β' ΕΛΜΕ Αι/νιας\nΝέο Δ.Σ στην Β' ΕΛΜΕ Αι/νιας\n12/15/2017 Αιτωλοακαρνανία , Ανακοινώσεις Edit\nΣυγκροτήθηκε σε σώμα μετά από τρεις συνεδριάσεις το νέο Διοικητικό Συμβούλιο της Β΄ Ε.Λ.Μ.Ε. Αιτ/νίας, σήμερα 14 Δεκεμβρίου 2017. Στην τρίτη (3η) και τελευταία συνεδρίαση απείχαν οι εκπρόσωποι της παράταξης της «Συμμετοχής» και κατά συνέπεια τα αξιώματα κατανεμήθηκαν, μετά τις προβλεπόμενες ψηφοφορίες, στις άλλες παρατάξεις. Επικράτησε πνεύμα συναίνεσης και συνεργασίας, χωρίς οξύτητες και αντεγκλήσεις, στοιχείο απαραίτητο για τη νέα αγωνιστικότητα του Σωματείου μας, στα νέα αντιεκπαιδευτικά, ψηφισμένα ή αψήφιστα μέτρα. Οι αγώνες του νέου Διοικητικού Συμβουλίου μαζί με όλους τους συναδέλφους, θα δοθούν σε πολλαπλά επίπεδα και θα εκφράζουν το σύνολο των συναδέλφων. Με ανοικτούς ορίζοντες και Ενωμένοι κερδίζουμε. Καλούμε τους συναδέλφους να βρίσκονται σε εγρήγορση και να συμμετέχουν μαζικά στις δράσεις και πρωτοβουλίες της Ένωσής μας. Η σύνθεση του νέου Διοικητικού Συμβουλίου είναι η ακόλουθη:\nΤΑΜΙΑΣ : Βασίλης Καραγιάννης


Πρώτη καταχώρηση: Κυριακή, 30 Απριλίου 2017, 13:00\nΟ συνήθης ύποπτος Βόλφγκανγκ Σόιμπλε αυτήν τη φορά εξέφρασε την αισιοδοξία του ότι η αξιολόγηση μπορεί να κλείσει στο Eurogroup της 22ας Μαΐου.\nΔεν αναφέρθηκε, βεβαίως, στην υπόθεση του χρέους αφού -όπως όλοι γνωρίζουν- έχουν αρχίσει οι μυστικές επαφές μεταξύ του λεγόμενου «Washington Club» για το ζήτημα ρύθμισής του. Ο διαγκωνισμός μεταξύ ΔΝΤ και Βερολίνου βεβαίως καλά κρατεί και δεν πρόκειται να υπάρξουν σοβαρά σημαντικές εξελίξεις παρά μόνον μετά το Eurogroup.\nΕιδικότερα, ο υπουργός Οικονομικών της Γερμανίας τόνισε σε συνέντευξή του στις εφημερίδες του δημοσιογραφικού ομίλου Funke (Hamburger Abendblatt, Berliner Morgenpost, η Westdeutsche Allgemeine Zeitung,Thuringer Allgemeine κ.ά.). ότι βλέπει συμφωνία και ολοκλήρωση της β’ αξιολόγησης έως τις 22 Μαΐου, με παράλληλη εκταμίευση της επόμενης δόσης προς την Ελλάδα, στην περίπτωση όμως που η κυβέρνηση τηρήσει όλα τα συμφωνηθέντα. Με αυτήν του την τοποθέτηση, ουσιαστικά έδειξε πως η μπάλα βρίσκεται στην πλευρά της ελληνικής κυβέρνησης, η οποία καλείται να συμμορφωθεί με τα «θέλω» των δανειστών.\nΛαμβάνοντας υπ’ όψιν τις δύσκολες ώρες που συνεχίζει να περνά ο Ευκλείδης Τσακαλώτος και τα υπόλοιπα μέλη της ελληνικής διαπραγματευτικής ομάδας κατά τη διάρκεια της διαπραγμάτευσης, η συμφωνία αυτή φέρνει νέα σκληρά μέτρα λιτότητας για τους πολίτες («ψαλίδι» στις συντάξεις, επιπλέον φόροι λόγω μείωσης του αφορολογήτου).\nΕφαρμόζοντας τη λογική «μαστίγιο και καρότο», ο Βόλφγκανγκ Σόιμπλε αναγνώρισε το σημαντικό μεταρρυθμιστικό έργο που έχει συντελεστεί μέχρι στιγμής, χαρακτηρίζοντας θετικά τα τελευταία στοιχεία (για το πρωτογενές πλεόνασμα), εκτιμώντας ότι θα βοηθήσουν στην προσπάθεια που κάνει η χώρα να ανακάμψει. Παράλληλα, όμως, υπενθύμισε πως η καθυστέρηση των διαπραγματεύσεων κάνει τις αγορές «να ανησυχούν περισσότερο», επηρεάζοντας την οικονομία, κάτι το οποίο δεν είναι προς όφελος της Ελλάδας.\nΟ ίδιος χαρακτήρισε, επίσης, «δύσκολη» (αλλά απαραίτητη) τη νέα αναπροσαρμογή των συντάξεων, γνωστοποιώντας παράλληλα ότι το Ταμείο θα δώσει επίσημη απάντηση τις επόμενες εβδομάδες για το αν θα μπει ή όχι στο ελληνικό πρόγραμμα.\n"Καπέλο" 650 ευρώ στους φορολογουμένους...\nΝέα "ανθρωποθυσία" με τις συντάξεις...\nΣυνεχίζεται ο μαραθώνιος\nΟ νέος γύρος στις μαραθώνιες διαπραγματεύσεις ξεκίνησε στις 10.30 το πρωί, με το Μέγαρο Μαξίμου να έχει δώσει εντολή προκειμένου να κλείσουν όλα τα εκκρεμή ζητήματα. Όπως έγινε γνωστό, οι πρωινές συναντήσεις, με αντικείμενο τις εργαλειοθήκες του ΟΟΣΑ για την ενίσχυση της ανταγωνιστικότητας της ελληνικής οικονομίας, ολοκληρώθηκαν.\nΚυβερνητικός παράγοντας ανέφερε τα ξημερώματα της Κυριακής πως «γενικά η διαπραγμάτευση πάει καλά», επισημαίνοντας ότι «κανένας από τους δανειστές δεν έχει έρθει με πρόθεση να καθυστερήσει».\nΆνοιγμα των καταστημάτων τις Κυριακές, πώληση ΜΗΣΥΦΑ εκτός φαρμακείων και άνοιγμα κλειστών επαγγελμάτων τίθενται επί τάπητος\nΠαράλληλα, υποστήριξε ότι έχει βρεθεί η χρυσή τομή σε όλα τα χρηματοοικονομικά πλην ενός θέματος, εξηγώντας πως «στη φορολογική διοίκηση συμφωνήσαμε σε όλα και επιτεύχθηκε συμβιβασμός στο ζήτημα της παραγραφής παλαιών υποθέσεων που ζητούσε το ΔΝΤ». «Αγκάθι» παραμένουν οι ιδιωτικοποιήσεις, όπου αν και η συζήτηση πήγε καλά, υπάρχει ένα θέμα που δεν έχει κλείσει ακόμα, ενώ ανοικτή εκκρεμότητα υπάρχει και ως προς το Υπερταμείο.\n«Δεν βλέπω από καμιά πλευρά διάθεση καθυστέρησης» κατέληξε ο ίδιος ο κυβερνητικός παράγοντας, ο οποίος εμφανίστηκε αισιόδοξος για κλείσιμο της β’ αξιολόγησης.\nΜΗΣΥΦΑ και άνοιγμα καταστημάτων τις Κυριακές\nΟι σημερινές συναντήσεις του ελληνικού επιτελείου-θεσμών ξεκίνησαν με αντικείμενο τις αγορές προϊόντων. Ειδικότερα, τις συστάσεις του Οργανισμού Οικονομικής Συνεργασίας και Ανάπτυξης (ΟΟΣΑ) για:\nάνοιγμα των καταστημάτων τις Κυριακές,\nπώληση των Μη Συνταγογραφούμενων Φαρμάκων (ΜΗΣΥΦΑ) εκτός φαρμακείων,\nάνοιγμα κλειστών επαγγελμάτων (μηχανικοί) κ.ά.\nΤο… μενού περιλαμβάνει, επίσης, το συνταξιοδοτικό και τα «κόκκινα» δάνεια.\nΤελευταία ενημέρωση: Κυριακή, 30 Απριλίου 2017, 13:32


ΣΥΝΤΟΝΙΣΤΙΚΗ ΕΠΙΤΡΟΠΗ Π. Ε. ΝΟΜΟΥ ΦΘΙΩΤΙΔΑΣ: ΣΗΜΕΙΑ ΟΜΙΛΙΑΣ ΤΗΣ ΤΟΜΕΑΡΧΟΥ ΠΑΙΔΕΙΑΣ ΤΩΝ ΑΝΕΞΑΡΤΗΤΩΝ ΕΛΛΗΝΩΝ, ΒΟΥΛΕΥΤΟΥ Β’ ΘΕΣΣΑΛΟΝΙΚΗΣ ΣΤΑΥΡΟΥΛΑΣ ΞΟΥΛΙΔΟΥ ΚΑΤΑ ΤΗ «ΣΥΖΗΤΗΣΗ ΕΠΙ ΤΗΣ ΑΡΧΗΣ ΤΩΝ ΑΡΘΡΩΝ ΚΑΙ ΤΟΥ ΣΥΝΟΛΟΥ ΤΟΥ Σ/Ν ΤΟΥ ΥΠΟΥΡΓΕΙΟΥ ΑΝΑΠΤΥΞΗΣ, ΠΡΟΓΡΑΜΜΑ ΔΙΕΥΚΟΛΥΝΣΗΣ ΓΙΑ ΕΝΗΜΕΡΟΥΣ ΔΑΝΕΙΟΛΗΠΤΕΣ ΚΑΙ ΤΡΟΠΟΠΟΙΗΣΕΙΣ ΣΤΟ Ν.3896/10»\nΗ απορρύθμιση της αγοράς και η απουσία προληπτικών μέτρων επεκτείνουν και βαθαίνουν την φτώχεια και τον αποκλεισμό και επηρεάζουν συθέμελα ολόκληρο το κοινωνικό οικοδόμημα.\nΠοιος θα μπορέσει, κυρίες και κύριοι συνάδερφοι, να ανταποκριθεί στην εξόφληση των οφειλών του, όταν στην πλειοψηφία τους τα νοικοκυριά αδυνατούν να πληρώσουν τους λογαριασμούς, και κυρίως τη ΔΕΗ και τα χαράτσια, που τους έχουν επιβληθεί παράνομα και καταχρηστικά;\nΜε τη ψήφιση του συγκεκριμένου σχεδίου νόμου, είναι ξεκάθαρο ότι ανοίγει ο δρόμος για τις κατασχέσεις ακινήτων. Ο μεγάλος αριθμός δανειοληπτών αποκλείεται από τις ευνοϊκές ρυθμίσεις, εφόσον απευθύνεται μόνο σε όσους μέχρι σήμερα είναι ενήμεροι.\nΓια μια ακόμα φορά οι μικροεπαγγελματίες, οι οποίοι υφίστανται και αυτοί τις συνέπειες της τρομερής οικονομικής κρίσης και δεν μπορούν να ανταπεξέλθουν στις υποχρεώσεις τους, μένουν έξω από τις όποιες ευνοϊκές ρυθμίσεις.\nΤο σχέδιο νόμου που καλούμαστε σήμερα να συζητήσουμε, αποτελεί έναν εμπαιγμό για τους παγιδευμένους Έλληνες δανειολήπτες, αφού δεν λύνει ουσιαστικά κανένα το πρόβλημα.\nΞέρετε τί αντιλαμβάνονται τελικά, κύριοι της κυβέρνησης, όσοι μας παρακολουθούν; Ότι δεν επιθυμείτε ένα κράτος δικαίου και πρόνοιας για όλους τους Έλληνες. Θέλετε την ελληνική οικογένεια να δυσπραγεί και να ταλανίζεται εγκλωβισμένη μέσα σε δαιδαλώδεις νομοθετικές ρυθμίσεις και διακανονισμούς που εξυπηρετούν συμφέροντα τραπεζικών και επιχειρησιακών κύκλων και αφήνουν απροστάτευτο τον ελληνικό λαό!\nΟι ΑΝΕΞΑΡΤΗΤΟΙ ΕΛΛΗΝΕΣ θα γίνουμε η ανθρώπινη ασπίδα που θα ανατρέψει κάθε επίδοξη βούληση των τραπεζιτών να διαλύσουν τις οικογενειακές εστίες. Σας εγγυόμαστε ότι δεν θα περάσει!».\nΑναρτήθηκε από Anell SEFthia στις 9:44:00 π.μ.


Τι Είναι Ο Προσωπικός Χώρος\nΤι Είναι Ο Προσωπικός Χώρος: Συλλέξαμε την καλύτερη πηγή για αυτό το θέμα και σας την παραθέτουμε μαζί με άλλες πληροφορίες.\nΟ προσωπικός χώρος είναι ιερός, γι’αυτό όλοι μας προσπαθούμε να τον φροντίζουμε με τον καλύτερο τρόπο. Μερικές φορές όμως, όσο κι αν καθαρίζουμε το σπίτι, η δυσοσμία από την κουζίνα ή από την «κλεισούρα» μπορεί να είναι ανυπόφορη. Αντί να καταφύγετε σε αποσμητικά χώρου του εμπορίου, με επισφαλείς επιπτώσεις στην υγεία και επιβλαβείς συνέπειες στο περιβάλλον, υιοθετήστε κάποιες απλές συνήθειες που -σας εγγυόμαστε- θα κάνουν τον χώρο σας να μοσχομυρίζει συνέχεια. Αρωματικό σφουγγάρισμα Βάλτε μέσα σε έναν κουβά 1/4 του φλιτζανιού άσπρο ξύδι, 1 κουταλιά της σούπας ...\nΤι Είναι Ο Αντιαμερικανισμός Στην Ελλάδα\nΟ αντιαμερικανισμός στην Ελλάδα είναι ευπώλητο προϊόν. Best seller που λένε. Εξ’ αυτού και η λυσσαλέα αντίδραση των καθ’ έξιν επαναστατών κάθε φορά που ένας πρόεδρος των ΗΠΑ έρχεται στην Αθήνα. Και αν τα κομματικά γκρουπούσκουλα αναζητούν μια αιτία για ανέξοδη επανάσταση στο πρόσωπο του εκάστοτε πλανητάρχη, είναι απορίας άξιον αν πρέπει να μένουμε απαθείς όταν συνδικαλιστές που δεσμεύουν ολόκληρους κλάδους πράττουν το ίδιο. Ιδίως όταν μιλάμε για τους συνδικαλιστές του χώρου της δημοσίας Παιδείας. Διότι είναι γνωστό ότι κατά την προηγούμενη επίσκεψη του του Αμερικανού προέδρου στην Ελλάδα, του Bill Clinton το 1999, σχεδόν σύσσωμη η ...\nΤι Είναι Το Coming Out\nΤο coming out είναι επίσης µια κίνηση µε ξεκάθαρη πολιτική χροιά. Οι διάσηµοι µε κύρος και ταλέντο που ξεκαθαρίζουν την αλήθεια σχετικά µε τη σεξουαλική τους ταυτότητα ανοίγουν χώρο στη διαφορετικότητα και βοηθούν τους νεαρότερους να αισθάνονται λιγότερο µόνοι σε µια περίοδο που η Χρυσή Αυγή πετάει στο Γκάζι φέιγ-βολάν µε απειλές. ∆εν είναι υποχρεωµένοι να το κάνουν, ωστόσο όσο περισσότερη ορατότητα, τόσο καλύτερα, µέχρι τουλάχιστον να φτάσουµε στο σηµείο όπου δεν θα χρειάζεται κανείς να δίνει εξηγήσεις για τίποτε που να σχετίζεται µε την ερωτική του ζωή. –Γ.Ν....


Πάμε πάλι απ’ την αρχή | //ΠαραλληλοΓράφος//\nPosted on 22 Μαρτίου, 2011 4:14 μμ από Jaquou Utopie\nΤο κείμενο που ακολουθεί είναι ένα άρθρο του Βρετανού πολιτικού Ρόρι Στιούαρτ, μέλος των Συντηρητικών και εκλεγμένου Περιφερειακού Αντιπροσώπου από το Πένριθ (στα σύνορα με τη Σκωτία, μια από τις φτωχότερες αγγλικές περιφέρειες). Ο Στιούαρτ ήταν αξιωματικός των συμμαχικών δυνάμεων σε υπό κατοχή περιφέρεια του Ιράκ το 2003-04 και είναι περισσότερο γνωστός για το βιβλίο του Ο Πρίγκιπας των Βάλτων (The Prince of Marshes γνωστό και με τον τίτλο Occupational Hazards). Σπουδαστής σύγχρονης ιστορίας, πολιτικής, φιλοσοφίας και οικονομίας, ο Στιούαρτ είναι μια από τις “μεταγραφές” των Συντηρητικών από τους Εργατικούς (των οποίων υπήρξε μέλος στα φοιτητικά του χρόνια).\nΤο άρθρο του είναι αξιοπρόσεκτο για δύο λόγους. Από τη μια, μπορεί να υποστηριχθεί πως αποτελεί χαρακτηριστικό παράδειγμα του “κυρίαρχου λόγου”, ή καλύτερα του φιλελεύθερου-κοσμοπολίτικου πόλου της ρητορείας της κυρίαρχης τάξης που συμπληρώνεται από τον δεύτερο πόλο των εθνικιστικών κορόνων του Νικολά Σαρκοζί. Πιο συγκεκριμένα, αν ο Σαρκοζί εκφράζει αυτή τη στιγμή την πιο τυχοδιωκτική πλευρά της αστικής τάξης, που συγκαλυμμένη με τον λαϊκιστικό μανδύα του εθνικισμού ψάχνει για οδούς υπέρβασης της σύγχρονης πολιτικής και οικονομικής κρίσης στην εμπλοκή σε απάνθρωπες πολεμικές επιχειρήσεις, τότε ο Στιούαρτ εκφράζει την πιο “μετριοπαθή” πλευρά, αυτή του “συνετού πραγματισμού” της πολυπολιτισμικής “ανοχής”, της υπεράσπισης του “λιγότερου κακού”. Από τη σκοπιά αυτή το άρθρο παρουσιάζει τόσο πολιτικό όσο και ιστορικό ενδιαφέρον.\nΣε δεύτερο επίπεδο, αξίζει να σταθούμε στη προσπάθεια θεωρητικοποίησης της διεθνούς δράσης της Δύσης (με έμφαση – σε βαθμό ταύτισης – σε ΗΠΑ και Βρετανία) τα τελευταία τριάντα περίπου χρόνια, προσπάθεια που προδίδει την ανυπαρξία μέχρι σήμερα ενός συνεκτικού (ή καλύτερα συνειδητού;) προγράμματος δράσης από τη κυρίαρχη τάξη, μιας αληθοφανούς έστω αφήγησης που να δικαιολογεί τη σύγχρονη δράση της, την ίδια στιγμή που προσπαθεί να συγκαλύψει αυτό ακριβώς το έλλειμμα. Ο Στιούαρτ παλεύει να καλύψει το προφανές θεωρητικό έλλειμμα – την απουσία μιας συνεπούς πολιτικής αιτιολόγησης για την επέμβαση στη Λιβύη – ταξινομώντας, κατασκευάζοντας και απορρίπτοντας επιχειρήματα μανιωδώς, μοιάζοντας με υστερικό που ψάχνει φωνάζοντας εμμονικά “δεν είναι αυτό!”, ανίκανος να καταλάβει πως αυτό που ψάχνει παράγεται από την ίδια του την αναζήτηση – σαν το ανέκδοτο με τον νεοσύλλεκτο, που αφού έχει φέρει σε αδιέξοδο τους στρατιωτικούς ψυχολόγους ψάχνοντας όλα τα χαρτιά τους και αναφωνώντας “δεν είναι αυτό!”, ανακοινώνει “αυτό είναι!” περιχαρής όταν του παραδίδουν τελικά το απαλλακτικό “τρελόχαρτο”. Σε αντίθεση με τον νεοσύλλεκτο, ο Στιούαρτ τελικά παραιτείται της αναζήτησης στα μισά, καταλήγοντας σε “αναγκαστική προσγείωση” στο κυνικό ρεαλισμό και τη δικαιολόγηση της μετριοπαθούς του δυσαρέσκειας.\nΤο άρθρο του Στιούαρτ αποκαλύπτει έτσι πως η κατάσταση στη Λιβύη αποτελεί καθαρή απόδειξη της αλήθειας του αποφθέγματος του Τζέραλντ Φιτζέραλντ, πρώην πρωθυπουργού της Ιρλανδίας: “αυτό μπορεί να είναι αρκετά καλό στη πράξη, αλλά δεν είναι αρκετά καλό στη θεωρία”. Η δουλειά της σύγχρονης κριτικής σκέψης, της αριστερής ιδεολογικής κριτικής, βρίσκεται στην ανάδειξη αυτού του καταστατικού ελλείμματος αλλά και στην ανάληψη της σκυτάλης στον αγώνα αυτής της “υστερικής αναζήτησης”: κρατώντας το “ψάξιμο” ζωντανό διαμορφώνουμε τις προϋποθέσεις ώστε οι ίδιοι οι λαοί (με την σημασία εδώ του ενεργητικού υποκειμένου) να φτάσουν τελικά να αναφωνήσουν θριαμβευτικά “αυτό είναι!” Και υπό αυτό το πρίσμα, οι σύγχρονες εξελίξεις στο Μαγκρέμπ αποτελούν τόσο σταθμό όσο και πηγή έμπνευσης σε αυτή τη προσπάθεια.\nΟ Ρόρι Στιούαρτ για την επέμβαση στη Λιβύη\nΜέχρι και χθες νόμιζα πως είμαστε στο τέλος της εποχής του παρεμβατισμού. Ο εφησυχασμός που ακολούθησε την κατάρρευση της Σοβιετικής ένωσης είχε διαταραχθεί από τους Βαλκανικούς πολέμους · την απογοήτευση διαδέχτηκαν οι επιτυχημένες επεμβάσεις στη Βοσνία και έπειτα στο Κόσοβο · έπειτα, η θριαμβευτική υπερηφάνεια μας οδήγησε στην καταστροφή σε Ιράκ και Αφγανιστάν. Στα μέσα της περιόδου, το 2000, έμοιαζε σαν να μπορούσαμε να επέμβουμε οπουδήποτε. Όταν έφτασε πια το 2010, νιώθαμε σαν να μη πρόκειται να τολμήσουμε ξανά εγχείρημα εκτός συνόρων. Αυτό που είχε ξεκινήσει με την ακαταμάχητη νίκη της δημοκρατίας, της ελεύθερης αγοράς και των Ηνωμένων Πολιτειών, τελείωσε με την κατοχή, την οικονομική κρίση και την Αμερικανική ανικανότητα.\nΗ επέμβαση σε μια χώρα σαν τη Λιβύη φαινόταν διπλά απίθανο ενδεχόμενο. Ακόμη και χωρίς πετρέλαιο, το Αφγανιστάν της Κεντρικής Ασίας γινόταν αντιληπτό από πολλούς Μουσουλμάνους σαν το έδαφος μιας σταυροφορικής κατοχής των άπιστων, καθοδηγούμενη από το Ισραήλ και σχεδιασμένη ώστε να καθιδρύσει βάσεις ή να εξάγει φθηνότερο πετρέλαιο. Κάθε κίνηση ενάντια στη Λιβύη – μια αραβική, μουσουλμανική χώρα, παθιασμένη με την πάλη της ενάντια στην αποικιοκρατία και ξεχειλίζουσα πετρέλαιο – έμοιαζε καταδικασμένη να γίνει αντιληπτή με τους πιο εχθρικούς όρους από τους γείτονές της, τον αναπτυγμένο κόσμο και από τους ίδιους τους Λίβυους.\nΟύτε φαινόταν να τηρούσε η Λιβύη τα κριτήρια για επέμβαση σύμφωνα με τον διεθνή νόμο. Ο Καντάφι ήταν η κυρίαρχη εξουσία, όχι οι επαναστάτες, και δεν διεξήγαγε γενοκτονία ή εθνική κάθαρση. Στη Βοσνία απεναντίας, 100.000 άνθρωποι πέθαναν σε λίγες εβδομάδες · και ήταν η ίδια η Βοσνία – ένα κυρίαρχο έθνος αναγνωρισμένο από τον ΟΗΕ – που ζήτησε επίσημα την επέμβαση. Το Κόσσοβο ήταν μια λιγότερο ξεκάθαρη περίπτωση, αλλά η επέμβαση στόχευε στον Μιλόσεβιτς και ήταν συνέπεια των Βαλκανικών πολέμων που ο ίδιος είχε υποδαυλίσει, την βίαιη μετατόπιση 200.000 ανθρώπων και τα φανερά στοιχεία για εθνικιστικού χαρακτήρα κτηνωδίες. Αυτός ο επεμβατικός παγκόσμιος προσανατολισμός, που το 1999 μπορεί να φαινόταν ως η πεμπτουσία της παγκόσμιας διακυβέρνησης και ομοφωνίας, είχε παρόλα αυτά αρχίσει να μοιάζει με φθίνουσα Δυτική εμμονή. Πια το 2011, η Βραζιλία, η Ινδία και η Νότιος Αφρική, καθώς και η Κίνα, ήταν στο Συμβούλιο Ασφαλείας. Και καμιά από αυτές τις χώρες δεν υποστήριζε την επεμβατική πολιτική.\nΈτσι, επιχειρηματολόγησα την Πέμπτη στο Κοινοβούλιο πως, ενώ είχαμε το ηθικό δικαίωμα να προστατεύσουμε τους Λίβυους από τον Καντάφι, θα ήταν λάθος να δράσουμε χωρίς την απόφαση του Συμβουλίου Ασφαλείας των Ηνωμένων Εθνών. Η Βρετανία θα έπρεπε να αξιοποιήσει την συμμετοχή της στη στήριξή της ζώνης απαγόρευσης πτήσεων για να στείλει ένα καθαρό μήνυμα πως είναι αντίθετη στον Καντάφι και πως στηρίζει την πρόοδο στη Μέση Ανατολή. Πίστευα τότε ακόμη πως ένα βέτο της Ρωσίας θα διασφάλιζε ότι η ζώνη απαγόρευσης πτήσεων δε θα οδηγούσε πραγματικά στην εμπλοκή μαχητικών αεροσκαφών.\nΑλλά η Ρωσία δεν πρόβαλε βέτο στη πρόταση. Και έτσι, από χθες το βράδυ, 17 Μαρτίου, Γάλλοι, Βρετανοί και Αμερικάνοι έχουν το πράσινο φως για μια επέμβαση στη Μέση Ανατολή “με όλα τα αναγκαία μέσα”. Τα μαχητικά παίρνουν θέση. Οι υπουργοί εξωτερικών μικρών αραβικών κρατών δέχονται συνεχώς κλήσεις στα κινητά τους από δυτικούς πολιτικούς. Οι λογαριασμοί του Twitter παίρνουν φωτιά γύρω από το λιβυκό πέπλο της σιγής. Και φαντάζομαι πως σε μικρά εκτελεστικά γραφεία, φωτισμένα από γιγάντιες τηλεοθόνες, στρατηγοί, ειδικοί σύμβουλοι, διπλωμάτες, χειριστές του Τύπου και πολιτικοί προσπαθούν να αποφασίσουν σε ένα σχέδιο δράσης.\nΗ πρώτη απάντηση του Καντάφι στις νέες εξελίξεις ήταν επιδέξια. Μέσα σε μισή ώρα από την απόφαση ο αντιπρόσωπός του παπαγάλιζε αγγλικά του ΟΗΕ: “οι τεχνικές πτυχές της παύσης πυρός”, “κάποιες επιφυλάξεις επί του κειμένου”. Χρησιμοποιούσε μεταφραστή για να μεταφέρει τα αγγλικά του ξανά στα αραβικά – ίσως το κοινό του να ήταν στον Κόλπο και να ‘θελε να χρησιμοποιήσει μόνο τα πιο επίσημα αραβικά. Αλλά ο μεταφραστής, που ήταν πιο εξοικειωμένος με τις τυπικές αυταρχικές ανακοινώσεις σχετικά με “τις ειρηνικές προθέσεις των λιβυκών εθνικών δυνάμεων ασφαλείας”, δυσκολευόταν με την ορολογία του ΟΗΕ και συχνά έπρεπε να τον διορθώνει το αφεντικό του. Το πρωί της Παρασκευής, ο Λίβυος υπουργός εξωτερικών βρήκε την αυτοπεποίθησή του και την νέα του “περσόνα” ως εποικοδομητικός και ουδέτερος συμμέτοχος. Μιλούσε στα αραβικά, με τόσο ευλαβικό ύφος για το “Majlis al-Aman” (την Συνέλευση Ασφαλείας) που μου πήρε ώρα να αντιληφθώ πως απευθυνόταν στο Συμβούλιο Ασφαλείας του ΟΗΕ και όχι κάποιο μηχανισμό ασφαλείας του Καντάφι.\nΚαι η δική μας απάντηση; Αν οι κρίσεις σε Βοσνία, Κόσσοβο, Ιράκ και Αφγανιστάν, που έχουν στοιχίσει περισσότερες από 100.000 ζωές, τέσσερα τρισεκατομμύρια δολάρια, και έχουν απορροφήσει ένα εκατομμύριο ξένους στρατιώτες από 60 χώρες, δεν είχαν ως αποτέλεσμα να γίνουμε πιο επιφυλακτικοί, θα έπρεπε τουλάχιστον να μας είχαν κάνει σοφότερους. Για δύο δεκαετίες οι πολιτικές μας σε αυτές τις χώρες έχουν περιγραφεί, αναλυθεί και δεχθεί κριτική από πολιτικούς φιλοσόφους, δημόσιους υπαλλήλους, ακτιβιστές για τα ανθρώπινα δικαιώματα, δημοσιογράφους, εθελοντές για την ανάπτυξη, σκηνοθέτες και 10.000 σύμβουλους. Κοινοβουλευτικοί αντιπρόσωποι σε όλο το κόσμο αναφέρονται με αυτοπεποίθηση στα “ψηθίσματα του Κεφαλαίου 7”, “τις ζώνες απαγόρευσης πτήσεων”, “την εμπειρία των Κούρδων” και την “ευθύνη για προστασία”. Αλλά τα βασικά ερωτήματα σχετικά με την επέμβαση δείχνουν να παραμένουν τόσο προφανή όσο και άβολα. Δε χρειάζεται να μπορείς να ονοματίσεις τέσσερις πόλεις στη Λιβύη για να έχεις τέσσερα επιχειρήματα υπέρ ή κατά αυτού που κάνουμε. Μπορείς απλά να αναπτύξεις αυτά που χρησιμοποιούνταν για το Βιετνάμ του 1960, τη Συρία του 1920 και το Αφγανιστάν του 1860.\nΤα επιχειρήματα κατά της επέμβασης συνοψίζονται επιδέξια από τον Άλμπερτ Χίρσμαν ως “διαστροφή”, “ματαιότητα” και “επικινδυνότητα”: μια επέμβαση μπορεί να εξελιχθεί σε κίνδυνο (για εμάς ή για τη Λιβύη) · μπορεί να μην αποδώσει τίποτα · ή μπορεί να έχει ως αποτέλεσμα το αντίθετο από αυτό που επιθυμούμε. Η επιχειρηματολογία αυτή μπορεί να ενισχυθεί από τη γλώσσα της ιατρικής ή του εμπορίου: “πρώτα μη βλάψεις”(first do not harm), “δεν είναι δική μας δουλειά”(it’s none of our business), “χρεοκοπήσαμε”(we are broke). Η ακόμα από το φυλετικό ζήτημα. Κατά τον Κόνορ Κρούζ Ο’Μπράιεν το 1992: “Υπάρχουν μέρη όπου πολλοί άνθρωποι προτιμούν τον πόλεμο, τη λεηλασία, τους βιασμούς και την παροδική εξουσία που τα συνοδεύει, από κάθε είδους ειρηνική κατοχή. Ένα τέτοιο μέρος είναι το Αφγανιστάν. Ένα άλλο είναι η Γιουγκοσλαβία μετά την κατάρρευση του συγκεντρωτικού Κομμουνιστικού Καθεστώτος.”\nΑπέναντι σε αυτά βρίσκονται τα τέσσερα επιχειρήματα περί εθνικής ασφάλειας υπέρ της επέμβασης: φόβος για ένα κράτος – παρία, φόβος για ένα αποτυχημένο κράτος, φόβος για τους γείτονες και φόβος για τους εαυτούς μας. Αρχικά, αποκαλέσαμε το Ιράκ κράτος – παρία, με τα όπλα μαζικής καταστροφής που μπορούσαν να εκτοξευτούν εντός 45 λεπτών. Έπειτα, αποκαλέσαμε το Αφγανιστάν του 2002 αποτυχημένο κράτος – το κενό που γέμιζαν έμποροι ναρκωτικών και τρομοκράτες. Τρίτον, το 2009, τονίσαμε το φόβο για τον γείτονα του Αφγανιστάν, το Πακιστάν: “Αν πέσει το Αφγανιστάν, θα πέσει και το Πακιστάν και τρελοί μουλάδες θα έχουν στα χέρια τους τα πακιστανικά πυρηνικά όπλα.” (Στη περίπτωση του Βιετνάμ, το επιχείρημα αυτό αποκαλούνταν “θεωρία του ντόμινο”). Τέταρτον, φοβόμαστε για τη παγκόσμια φήμη μας. Από τον Κίσινγκερ του Βιετνάμ στη Βρετανία του Αφγανιστάν υπάρχει το αιώνιο άγχος να μην φανείς ηττημένος, δίνοντας έτσι αυτοπεποίθηση στους αντιπάλους και χάνοντας σε αξιοπιστία. Στη περίπτωση της Λιβύης, τα επιχειρήματα αυτά εστιάζουν στον φόβο προς τον Καντάφι · φόβο προς την Αλ Γκάιντα σε ένα μετα-κανταφικό αποτυχημένο κράτος · φόβο για την αποσταθεροποίηση της περιοχής (ένας εμφύλιος πόλεμος στη Λιβύη που θα μπορούσε να διαταράξει την Βόρειο Αφρική, στέλνοντας κύματα μεταναστών στην Ευρώπη) · και φόβος για την αξιοπιστία μας (τι θα συμβεί αν επιβιώσει των απειλών και των κατάρων μας;).\nΈπειτα είναι τα ηθικά επιχειρήματα. Υπάρχουν επιχειρήματα κατά από τον διεθνή νόμο (“η επέμβαση είναι σε ρήξη με την αρχή της εθνικής κυριαρχίας”) και επιχειρήματα από ενοχή (“εμείς οι ίδιοι είμαστε αυτοί που εξοπλίσαμε εξ αρχής τον Καντάφι”). Υπάρχουν τα επιχειρήματα υπέρ που βασίζονται στο μέγεθος – που το μαθαίνουμε από τη συνεχή ροή ειδήσεων – της ανθρώπης συμφοράς, που συγκροτούν τη θέση πως η απραγία οδηγεί σε περισσότερους θανάτους: ότι έχουμε το δικαίωμα και το καθήκον να αποτρέψουμε τη σφαγή, μια ηθική υποχρέωση προς το λιβυϊκό λαό.\nΣυνεπώς, τρία επιχειρήματα εναντίον της δράσης. Τέσσερις φόβοι για την απραγία. Και ένα πλαίσιο ενοχής, νόμου και ηθικής υποχρέωσης. Κάθε θέση έχει τη δική της ιστορική αναλογία. Αν εναντιώνεσαι στον παρεμβατισμό, το αποκαλείς “άλλο ένα Βιετνάμ”. Αν υποστηρίζεις την επέμβαση από τη σκοπιά της εθνικής ασφάλειας, αποκαλείς τους αντιπάλους ησυχαστές και επικαλείσαι το Μόναχο. Και θα μπορούσες να κάνεις μια συνολική αντικατάσταση και αντί για Λιβύη να πεις Ζιμπάμπουε, Νταρφούρ, ή ακόμη και Αβυσσινία, Χιτζάζ ή “Βασίλειο της Καμπούλ και των επαρχιών της”. Αυτό που φαίνεται να έχει σημασία, εδώ περισσότερο από ποτέ, δεν είναι η λεπτομερής γνώση της συγκεκριμένης χώρας αλλά μια νοητική προδιάθεση: μια υψηλή αισιοδοξία, ένας αντιδραστικός πεσιμισμός και εξαιρετικά σπάνια οτιδήποτε ανάμεσα στα δύο.\nΑυτό δεν σημαίνει πως τα εκατομμύρια σελίδων που παρήχθησαν τις δύο τελευταίες δεκαετίες δεν κατάφεραν τίποτα. Τα επιχειρήματα έχουν καλλωπιστεί και παρουσιαστεί σε σύγχρονη μορφή, συνοδευόμενα από απαστράπτοντα στατιστικά και νέες αναλογίες. Αν το επιθυμείς, μπορείς τώρα να αντικαταστήσεις το Βιετνάμ με το Ιράκ, το Μόναχο με τη Ρουάντα και τον Δεύτερο Παγκόσμιο Πόλεμο με τη Βοσνία. Η “προωθητική πολιτική” αποκαλείται τώρα ως “κατασκευή κρατών” και η “ειρηνοποίηση” ως “καταστολή ανταρσίας”.\nΑλλά οι βασικές θέσεις παραμένουν άσπρο – μαύρο. Κάντο ή μη το κάνεις, χωρίς ενδιάμεσους σταθμούς. Και εκεί εγκυμονεί ο κίνδυνος. Αυτό το απόγευμα, κατηγορήθηκα στη Παγκόσμια Υπηρεσία (\_το διεθνή ραδιοφωνικό σταθμό του BBC) πως πατάω σε δυο βάρκες. “Από τη μια λες πως η ζώνη απαγόρευσης πτήσεων είναι ανθρωπιστική και άσχετη με την αλλαγή καθεστώτος. Από την άλλη, ισχυρίζεσαι πως η λήψη μέτρων εναντίον του καθεστώτος του Καντάφι οδηγεί στην κατάρρευσή του.” Και όταν αποπειράθηκα να κάνω ένα διαχωρισμό ανάμεσα σε στρατιωτικά μέτρα με ανθρωπιστικό σκοπό και σε μέτρα των πολιτών με πολιτικό σκοπό, ο δημοσιογράφος ανταπάντησε: “Ασφαλώς, αυτή είναι η χειρότερη όλων των περιπτώσεων”. Αντιθέτως, εμένα μου φαίνεται ως το μικρότερο κακό. Η ζώνη απαγόρευσης πτήσεων είναι προτιμότερη από τη φαινομενική αποδοχή και υπονοούμενη στήριξη των ενεργειών του Καντάφι · και είναι καλύτερη από την απόβαση στρατιωτών που θα επιβάλλουν την καθεστωτική αλλαγή. Αλλά τέτοια μέτρα είναι δύσκολο να εξηγηθούν και να “πουληθούν”.\nΊσως είμαι απλά πληγωμένος από την αποτυχία να αποτρέψω την παράταξη περισσότερων στρατιωτών στο Αφγανιστάν. Ίσως αυτή τη φορά να έπρεπε να καλωσορίσω την απόφαση αντί να παρέχω απρόθυμη στήριξη και ζοφερές επιφυλάξεις. Άλλωστε, η απόφαση του ΟΗΕ είναι ξεκάθαρα αντίθετη στην στρατιωτική κατοχή. Η Δύση είναι πληγωμένη, νιώθει πτωχευμένη και ο στρατός της έχει υπερεπεκταθεί. Οι νέοι αρχηγοί της έχουν αποδειχθεί ικανοί μέχρι στιγμής να παρακάμψουν ή να απαντήσουν στην υπεραισιοδοξία και στις θλιβερές προειδοποιήσεις των γερακιών των κυβερνήσεων τους. Ο Ομπάμα πολέμησε με επιτυχία την πίεση να στείλει κι άλλο στρατό στο Αφγανιστάν και ο Κάμερον έχει θέσει ως άνευ όρων προθεσμία το 2015 για το τέλος των εκεί πολεμικών επιχειρήσεων. Και οι δύο έχουν στηριχθεί σε σχετικά μετριοπαθή γλώσσα. Μπορεί, συνεπώς, να φαίνεται αβάσιμο πως θα επιτρέψουμε στον εαυτό μας να τραβηχτούμε βαθύτερα.\nΜα παρόλα αυτά, δε μπορώ να αποστασιοποιηθώ από την εμπειρία μου του δρόμου προς το Αφγανιστάν, όπου τραβιόμασταν ασταμάτητα βαθύτερα. Εκεί, τα καλύτερα επιχειρήματα κατά της περαιτέρω επέμβασης στηρίζονται στο επίπεδο τη ειδίκευσης και της λεπτομέρειας σχετικά με τη χώρα που σπάνια ενδιαφέρει τους διαμορφωτές πολιτικών, και ακόμη σπανιότερα αναφέρεται στις πολιτικές συζητήσεις. (Ας προσπαθήσει κανείς να κάνει μια επιχειρηματολογία ενάντια στην αποτελεσματικότητα των μέτρων που να βασίζεται σε μια λεπτομερή ανάγνωση του καθεστώτος του Καντάφι, την ιδεολογία του και την συμπεριφορά του προς τη Δύση).\nΑντιθέτως, η ρητορική και η λογική υπέρ της περαιτέρω δράσης μοιάζει υπνωτιστική και ακατάσχετη. Ήδη τα επιχειρήματα που χρησιμοποιήθηκαν στο Αφγανιστάν εφαρμόζονται στη Λιβύη. Όλες αυτές οι ανησυχίες σχετικά με τον Καντάφι και την σταθερότητα μπορούν άμεσα να μεταφραστούν σε “υπαρξιακό κίνδυνο προς την παγκόσμια ασφάλεια” και σε αυτούς τους τέσσερις φόβους, που οδηγούν σε δηλώσεις τύπου “η αποτυχία δεν είναι επιλογή”. Αυτό που εννοούν είναι πως, όπως μου είπε πρόσφατα ένας αμερικανός στρατηγός στο Αφγανιστάν, “το Σχέδιο Β είναι περισσότερο Σχέδιο Α”. Όταν μιλάμε για την ύπαρξη μιας υποχρέωσης (σε αυτή τη περίπτωση μιας ηθικής υποχρέωσης προς το λιβυϊκό λαό) ή για “ένα καθήκον να επέμβουμε”, τείνουμε να φανταζόμαστε πως πρόκειται για μια σχεδόν άνευ όρων υποχρέωση. Η περίπλοκη λογική, τα στατιστικά και οι θεωρίες που οδήγησαν το στρατιωτικό κύμα στο Αφγανιστάν παραμένουν εξαιρετικά ελκυστικά. Οι ίδιοι άνθρωποι θα δουλεύουν σύντομα στη Λιβύη. Και αν δουν πως η ζώνη απαγόρευσης πτήσεων δεν έχει τα αποτελέσματα που επιθυμούν: δεν ανατρέπει το καθεστώς, δεν εξαλείφει τις παραβιάσεις των ανθρωπίνων δικαιωμάτων, δεν ενισχύει την διεθνή ασφάλεια, θα πιέσουν για περισσότερα μέτρα.\nΑυτό που χρειάζεται συνεπώς είναι να δούμε πως θα αξιοποιήσουμε καλύτερα την ζώνη απαγόρευσης πτήσεων, ενώ αναγνωρίζουμε πόσο ανασφαλείς και απερίσκεπτοι μπορεί να δελεαστούμε να γίνουμε. Φανταζόμουν πως είχε έρθει ο καιρός να υπενθυμίσουμε στο κόσμο πως, παρά το Αφγανιστάν, μπορούμε να επιτελέσουμε ακόμη ένα δημιουργικό διεθνή ρόλο. Σήμερα όμως, ενώ είμαι υπέρ της ζώνης απαγόρευσης πτήσεων, φαίνεται πως ο πραγματικός κίνδυνος παραμένει όχι η απόγνωση αλλά οι ακαταμάχητες, σχεδόν υπερδραστήριες ενέργειές μας: αυτή η αίσθηση ηθικής υποχρέωσης · αυτοί οι φόβοι για κράτη-παρίες, αποτυχημένα κράτη, περιοχές και την ίδια μας την αξιοπιστία, που απειλούν να κάνουν αυτή τη δεκαετία ξανά μια δεκαετία υπερ-επέμβασης.\nRory Stewart, 18.3.2011, Here We Go Again, London Review of Books\nΜετάφραση και Εισαγωγή: Παπαθωμάς Κίμων\nΕτικέτα: πόλεμος, Γαλλία, Εξέγερση, ΗΠΑ, Λιβύη, Μ. Βρετανία, ΝΑΤΟ, ΟΗΕ Επέμβαση\n← Γκοτζίλα παρέα με Μινώταυρο στο Τόκυο, ξερόλας με ταμπλέτες ιωδίου και κομποσχοίνι στο χέρι\nΤώρα αρχίζουμε →


Μετανάστευση στη Γερμανία 3 - Σελίδα 3\nJump to page: Εμφάνιση αποτελεσμάτων : 21 έως 30 από 553\nΜηνύματα 40\tsavvasboxer καθε βοηθεια ειναι ευπροσδεκτη!!\nΑπάντηση με παράθεση 14-07-2012, 19:11\nΜηνύματα 62\tπαμε παρεα?\nΑπάντηση με παράθεση 14-07-2012, 20:17\nΜηνύματα 19\tΛεωνιδα,μπραβο σου!\nΑπάντηση με παράθεση 14-07-2012, 20:42\nΜηνύματα 19\tΑρχικό μήνυμα απο humanzee\nΑπάντηση με παράθεση 14-07-2012, 21:32\nΜηνύματα 9\tΚαλή ιδέα!!! Εγώ φεύγω για Stittgart στις 6 Σεπτεμβρίου θα είσαι εκεί κοντά??\nΤελευταία επεξεργασία από το χρήστη australian : 15-07-2012 στις 01:15\nΑπάντηση με παράθεση 14-07-2012, 22:04\nΜηνύματα 62\tεγω παιδια αυγουστο ανεβενω ντορτμουντ....\nΑπάντηση με παράθεση 14-07-2012, 22:58\nΜηνύματα 19\tΑρχικό μήνυμα απο V_For_Vendeta\nΑπάντηση με παράθεση 14-07-2012, 23:00\nΑπάντηση με παράθεση 15-07-2012, 06:10\nΜηνύματα 62\tΑρχικό μήνυμα απο humanzee\nΑπάντηση με παράθεση 16-07-2012, 06:19\nΜηνύματα 5\tΚαλημερα.Η συζηγος βρισκεται ηδη στο Αμβουργο.Εχουμε μια κορη 3.5 ετων με ποσοστο αναπηριας 67%.Ξερεισ ποσο ειναι το επιδομα για την αναπηρια στην Γερμανια?\nΑπάντηση με παράθεση Σελίδα 3 από 56


Social Media Management – Imperio Advertising\nYour Culture Is Your Brand Your Culture Is Your Brand\nΑναπτυξτε τα Social Media της επιχειρησης σας και αποκτηστε μεγαλυτερη αναγνωρισημοτητα και περισσοτερους followers\nΤα Social Media ή αλλιώς στα ελληνικά, μέσα μαζικής δικτύωσης, είναι ένα απο τα σημαντικότερα εργαλεία του Digital Marketing και κάθε επιχείρηση, μικρή ή μεγάλη, οφείλει να δώσει μεγάλη προσοχή στην σωστή διαχείριση Social Media αν θέλει να επιβιώσει και πόσο μάλλον να είναι ανταγωνιστική.\nΤα Social Media με την κατάλληλη στρατηγική μπορούν να απογειώσουν την φήμη της εταιρείας σας. Το Facebook και το Instagram είναι τα δύο Social Media κανάλια με την μεγαλύτερη απήχηση παγκοσμίως. Με περισσότερους από 2.6 δις ενεργούς χρήστες το μήνα το Facebook και 1 δις το Instagram, οι δυνατότητες εξέλιξης της επιχείρησής σας είναι τεράστιες.\nΑυξήστε την αναγνωρισημότητα του brand σας και αποκτήστε μεγαλύτερο και πιο αφοσιωμένο κοινό μέσα από τη δημιουργία επαγγελματικών profiles και στοχευμένων διαφημίσεων.\nΣτην Imperio Advertising αναλαμβάνουμε την πλήρη διαχείριση social media της επιχείρησής σας και εγγυόμαστε μια σταθερή και ανοδική πορεία, σταδιακή αύξηση των followers που πραγματικά ενδιαφέρονται για τις υπηρεσίες και τα προϊόντας σας καθώς και αύξηση των πωλήσεων.\nΑναλαμβανουμε διαχειριση Instagram, Facebook, Twitter, Google+, Youtube, Spotify αλλα και οποιουδηποτε μεσου\nΑναλαμβάνουμε εξ ολοκλήρου την διαχείριση social media καθώς και την δημιουργία του περιεχομένου για να έχετε το κεφάλι σας ήσυχο. Προβάλουμε τον χαρακτήρα της επιχείρησής σας και προωθούμε το brand σας στους πιθανούς μελλοντικούς σας πελάτες με σοβαρότητα και επαγγελματισμό δίνοντας έμφαση στην επίτευξη των στόχων σας.\nΕπίσης ξέρουμε ότι η σωστή διαχείριση τους είναι κάτι που απαιτεί χρόνο και στρατηγικό πλάνο ώστε να έχει πραγματικά αποτελέσματα. Και επειδή οι περισσότερες επιχειρήσεις δεν έχουν τον απαιτούμενο χρόνο και τα κατάλληλα εργαλεία, η Imperio Advertising έρχεται για να σας βοηθήσει.\nΜε μία ομάδα από έμπειρους και καταρτισμένους επαγγελματίες είναι έτοιμη να σας προσφέρει ολοκληρωμένες υπηρεσίες διαχείρισης & διαφήμισης στα Social Media.\nΚανεις δεν μενει στα λιγοτερα οταν μπορει να εχει περισσοτερα ! Κανεις δεν μενει στα λιγοτερα οταν μπορει να εχει περισσοτερα !\nΑναλαμβάνουμε την δημιουργία social media accounts σε περίπτωση που δεν έχεται και τα συνδέουμε κάτω απο το αντίστοιχο business manager! Αν έχετε φροντίζουμε να τα διαμορφώσουμε καταλλήλως, για να έχουν την εικόνα που πρέπει.\nΣχεδιάζουμε σε συνεργασία με εσάς ένα εξατομικευμένο στρατηγικό πλάνο που θα φέρει άμεσα αποτελέσματα. Οι παράγοντες που λαμβάνουμε υπ’ όψην μας είναι πάρα πολλοί σε συνδυασμό με την καθοδήγηση σας και την εμπειρία μας!\nΟι λογαριασμοί της επιχείρησής σας στα κοινωνικά δίκτυα πρέπει να περιλαμβάνουν ξεκάθαρους στόχους. Θα βρούμε όλους εκείνους τους τρόπους, και τον κατάλληλο τύπο περιεχομένου έτσι ώστε να τους πετύχουμε!\nΗ ομάδα μας αποτελείται απο έμπειρους γραφίστες, προγραμματιστές, φωτογράφους και βιντεογράφους έτσι ώστε να προσαρμόζουμε το περιεχόμενο στα προφίλ κοινωνικών δικτύων που έχετε σύμφωνα με την φιλοσοφία σας και τις υποδείξεις μας! Τα μηνύματά σας πρέπει να είναι σαφή, άμεσα και ελκυστικα.\nΟ όρος hashtag είναι παρεξηγημένος και έχει συγκεκριμένη χρησιμότητα σε ένα πόστ. Όσο πιο αντιπροσωπευτικά και στοχευμένα είναι τα hashtags που θα χρησιμοποιηθούν τόσο καλύτερα αποτελέσματα θα έρθουν.\nΜια σωστή διαχείριση πρέπει να έχει ένα πλάνο προγραμματισμού των δημοσιεύσεων σε σωστό χρόνο και ημέρα πάντα ανάλογα με το target group σας… έτσι τα post σας γίνονται στοχευμένα και πιο αποτελεσματικά.


Το σώμα μετά την εγκυμοσύνη - Υπέροχες φωτογραφίες με γυναίκες που τολμούν να δείξουν τα κορμιά τους - Mothersblog.gr\n17 Απρ 2018\tΟΙΚΟΓΕΝΕΙΑ\nΠώς μοιάζει το σώμα μιας γυναίκας μετά τον τοκετό; Δείτε τις φωτογραφίες παρακάτω\nΗ Liliana Hernandez, φωτογράφος και blogger στο Divine-Mothering.com, απαθανάτισε με τον φωτογραφικό της φακό γυναίκες με τα παιδιά τους δείχνοντας πώς πραγματικά είναι το σώμα τους, μήνες αλλά και χρόνια μετά τον τοκετό.\n«Οι γυναίκες ανά τον κόσμο χρειάζεται να βλέπουν περισσότερα ρεαλιστικά πορτραίτα γυναικών και πώς πραγματικά είναι το σώμα τους μετά από μια εγκυμοσύνη», γράφει η ίδια στο boredpanda.com και συνεχίζει, «Με αυτό το πρότζεκτ θέλω να αποκαλύψω την πραγματική ομορφιά μιας μαμάς, το πραγματικό της σώμα, πώς πραγματικά είναι μια γυναίκα. Οι γυναίκες που φωτογράφησα ήθελαν να ακουστούν οι φωνές τους και να δείξουν πώς το ταξίδι της μητρότητας είναι υπέροχο, όπως και αν δείχνει το σώμα μετά!».\nΔείτε τις υπέροχες φωτογραφίες στην παρακάτω gallery. Θα σας αποδείξουν πόσο όμορφες είναι οι ατέλειες του γυναικείου σώματος και θα σας κάνουν να αγαπήσετε τις δικές σας!\nΕπιτέλους μία φυσιολογική γυναίκα! Δείτε το σώμα διάσημης παρουσιάστριας 1 χρόνο μετά τη γέννα (εικόνες)\nΟΜΟΡΦΙΑ ΜΕΤΑ ΤΗΝ ΕΓΚΥΜΟΣΥΝΗ


Δικηγορικό γραφείο - Μιχαήλ Β. Μήττας\nΔικαστική & Εξωδικαστική Εκπροσώπηση\nΑναλαμβάνουμε τον χειρισμό κάθε είδους διαφοράς, τόσο εξωδικαστικά όσο και ενώπιον δικαστηρίων, με γνώμονα το καλύτερο αποτέλεσμα και τις επιδιώξεις του εντολέα μας.\nΜετανάστευση & Ιθαγένεια\nΤο δικηγορικό μας γραφείο εξειδικεύεται στην έκδοση και ανανέωση αδειών διαμονής κάθε τύπου αλλά και στον χειρισμό της διαδικασίας χορήγησης ελληνικής ιθαγένειας.\nΣε ένα ιδιαίτερο οικονομικό περιβάλλον, όπως αυτό έχει\nδιαμορφωθεί στην Ελλάδα κατά την τελευταία δεκαετία,\nαναλαμβάνουμε την ίδρυση και νομική υποστήριξη επιχειρήσεων\nκαι εταιριών κάθε νομικής μορφής, στην Ελλάδα, την Κύπρο\nκαι την Βουλγαρία.\nΣυμμόρφωση με τον Κανονισμό Προστασίας Προσωπικών Δεδομένων (GDPR)\nΚοινωνική Ασφάλιση & Συνταξιοδοτικά\nΠροσφυγικό Δίκαιο – Πολιτικό Άσυλο στην Ελλάδα\nΑπό το 2015 η Ελλάδα έχει βρεθεί στο επίκεντρο της προσφυγικής κρίσης, με χιλιάδες πολίτες από εμπόλεμες ή ασταθείς ζώνες (κυρίως Συρία, Ιράκ, Ιράν, Τουρκία) να διασχίζουν τα σύνορα αναζητώντας διεθνή προστασία στην Ευρώπη.\nΕργατικές Διαφορές - Συμβασιούχοι Δημοσίου\nΣτις εργατικές διαφορές περιλαμβάνονται κάθε είδους διεκδικήσεις από εργασιακή σχέση, όπως μισθοί, δώρα, επιδόματα, εργατικά ατυχήματα, εργοδοτικές εισφορές, άκυρη απόλυση, αποζημίωση απόλυσης, επίσχεση εργασίας κλπ. Ακόμα περιλαμβάνονται διαφορές συμβασιούχων με το Δημόσιο.\nΈλεγχοι – Συμβόλαια Ακινήτων\nΑναλαμβάνουμε την διεκπεραίωση όλων των αναγκαίων ελέγχων και διαδικασιών που αφορούν σε μεταβιβάσεις ακινήτων.\nΠοιοι ειμαστε, εν συντομια\nΔιαβάστε τα τελευταία άρθρα στο Blog


O Θάνος Πλεύρης σπάει το «άβατο» των Εξαρχείων - Σελίδα 19 - Phorum.com.gr\nΜη αναγνωσμένη δημοσίευση από Beria » 06 Ιούλ 2019, 14:31\nΚαι είναι και οπαδός του Ρουβίκωνα\nhttps://www.newsbeast.gr/greece/arthro/ ... rouvikonas\nΜη αναγνωσμένη δημοσίευση από Ερμής » 06 Ιούλ 2019, 14:35\nΜη αναγνωσμένη δημοσίευση από Ορέστης 35 » 06 Ιούλ 2019, 14:42\n06 Ιούλ 2019, 14:29\nο Αδωνις κυκλοφορει με σωματοφυλακα. Με ειχε κοιταξει ανησυχα μια μερα παροτι ημουν στο απεναντι πεζοδρομιο.\nΜη αναγνωσμένη δημοσίευση από Ορέστης 35 » 06 Ιούλ 2019, 14:45\nΜη αναγνωσμένη δημοσίευση από Ερμής » 06 Ιούλ 2019, 14:47\nΣαφέστατα και είμαστε εναντίον σε απόψεις κατά του Ολοκαυτώματος.\nΜη αναγνωσμένη δημοσίευση από Εμπεδοκλής » 06 Ιούλ 2019, 15:23\nΕπειδή έχει γυναίκα; Ξέρεις πόσες Μακρυπούλιες υπάρχουν; Ξέρεις πόσοι οικογενειάρχες είναι κομμώτριες;\nΜη αναγνωσμένη δημοσίευση από Ερμής » 06 Ιούλ 2019, 16:13\nΞαναλέω... Ο Κώστας Πλευρης; γιατί μάλλον τα έχεις μπερδέψει λιγάκι.\nΜη αναγνωσμένη δημοσίευση από Beria » 06 Ιούλ 2019, 16:16\nΈχει κάτι το υστερικό πάνω του που βγάζει γκειλίκι\nΤο ότι είναι τυπάρα δεν αναιρεί το ένα το άλλο\nΜη αναγνωσμένη δημοσίευση από ST48410 » 06 Ιούλ 2019, 16:24\n06 Ιούλ 2019, 15:23\nΕμπεδοκλή ο Ερμής μιλάει για τον πατέρα. Εσύ για το γιο;\nΜη αναγνωσμένη δημοσίευση από Ορέστης 35 » 06 Ιούλ 2019, 16:29\nΜηπως ειναι χαμηλου επιπεδου αυτη η συζητηση που πιασατε;\nΜη αναγνωσμένη δημοσίευση από Εμπεδοκλής » 06 Ιούλ 2019, 16:30\n06 Ιούλ 2019, 16:13\nΠοιος Κώστας. Ο πατέρας Πλεύρης είναι ζεν πρεμιέ. Παίζει να έχει και 10 εξώγαμα από μανάδες διαφόρων εθνικοτήτων. Για το γιο λέμε. Το μπούλη.\nΜη αναγνωσμένη δημοσίευση από ST48410 » 06 Ιούλ 2019, 16:38\n06 Ιούλ 2019, 16:29\nΣωστό και αυτό. Πίσω στο θέμα. Από το να πάει εκεί και να μιλάει ψιθυριστά κοιτώντας γύρω γύρω καλύτερα να μην πήγαινε καθόλου.\nΜη αναγνωσμένη δημοσίευση από Cavaliere » 06 Ιούλ 2019, 18:18\nΟ Κ. Πλεύρης ίσως αν έμενε μακριά από καμμένες θεωρίες περί σιωνισμού, να είχε περισσότερο κύρος, ως δεξιός. Επειδή δεν έχει το γύφτικο στιλ ενός Βελόπουλου, που τον βλέπεις και θαρρείς πως θα σου πουλήσει ρολόι λαθραίο για να βγάλουμε ένα παιδί από τη φυλακή, το έφερε φίλος καπετάνιος από την Τζέντα και το δίνει τσάμπα, αλλά πιο αστικό και ακαδημαϊκό, θα έπρεπε να πιάσει το πιο συντηρητικό αστικό δεξιό Κοινό, χωρίς καμμενιές για Εβραίους, που πια είναι πολύ μπανάλ.\nΜη αναγνωσμένη δημοσίευση από Jolly Roger » 06 Ιούλ 2019, 18:22\nείπαμε, για τους κυριλέδες πολύ ναζί, για τους ναζί πολύ κυριλές. Δε γίνονται επιτυχημένοι πολιτικοί τέτοιες μορφές. Αντίθετα σαν ιδεολογικοί μπαμπάδες κινημάτων τα καταφέρνουν πολύ καλύτερα. Και στη Βαϊμάρη κάτι Χιούστον Στιούαρτ Τσάμπερλεν και Μόλερ βαν ντεν Μπρουκ, δε θα γίνονταν ποτέ επιτυχημένοι πολιτικοί, ο Χίτλερ και ο Γκέμπελς όμως που μεγάλωσαν διαβάζοντας τα γραπτά τους έγιναν.\nΜη αναγνωσμένη δημοσίευση από πατησιωτης » 06 Ιούλ 2019, 18:25\n06 Ιούλ 2019, 18:18


Με τον Βασίλη Μπισμπίκη έχουμε ακούσει τον εξάψαλμο από τον κόσμο για τους ρόλους μας στις "Άγριες Μέλισσες" - Zinapost.gr\nΑΡΧΙΚΗ / TV News / Media news / Με τον Βασίλη Μπισμπίκη έχουμε ακούσει τον εξάψαλμο από τον κόσμο για τους ρόλους μας στις “Άγριες Μέλισσες”\nΠριν τη συμμετοχή μου δεν έβλεπα φανατικά τις Άγριες Μέλισσες 16.01.2021 - 14:30\nΟ Τάσος Σωτηράκης, που είδαμε στον ρόλο του δεσμοφύλακα Λάζαρου Γκούμα στις “Άγριες Μέλισσες”, μίλησε στην “Φωλιά των Κου Κου” για την συμμετοχή του στη σειρά αλλά και την σχέση του με τον Βασίλη Μπισμπίκη που υποδύεται τον Μάνο Βόσκαρη.\n“Με τον Βασίλη Μπισμπίκη έχουμε ακούσει τον εξάψαλμο από τον κόσμο για τους ρόλους μας στις Άγριες Μέλισσες, αλλά στο δρόμο με καλύπτει η μάσκα. Όταν ήμουν διακοπές, ήταν η αρχή των επεισοδίων που είμαστε στις φυλακές και ήρθε μια κυρία και μου είπε “αμάν, τι σου έκανε; Το χέρι λίγο σου έπιασε και τη βάλατε στην απομόνωση;”.\nΠριν τη συμμετοχή μου δεν έβλεπα φανατικά τις Άγριες Μέλισσες. Είχα δει κάποια επεισόδια, ήξερα κάποια πράγματα, αλλά δεν το παρακολουθούσα φανατικά. Δεν ξέρω τίποτα για το μέλλον της σειράς. Δεν ξέρω ούτε αν θα μπει φυλακή ο Βόσκαρης, ούτε αν θα παντρευτούν η Λενιώ με τον Λάμπρο. Η αλήθεια είναι ότι και το ήξερα δεν θα στο έλεγα. Με τον Βασίλη Μπισμπίκη είμαστε φίλοι και συνεργάτες χρόνια. Στα ξεκινήματά μας έτυχε να βρεθούμε και οι δύο στο πλευρό της Άννας Συνοδινού”, τόνισε χαρακτηριστικά.\n“‘Αγριες Μέλισσες”: Το Διαφάνι, για πρώτη φορά στην ιστορία του, περνάει μια μέρα που δε θα μοιάζει με καμία άλλη Βασίλης Μπισμπίκης: Η τιμωρία του Μάνου Βόσκαρη θα είναι αντάξια των εγκλημάτων που διέπραξε “Άγριες Μέλισσες”: Ποιος είναι ο μικρός Ευτύχης που ταράζει τη ζωή του Μιλτιάδη και της Βιολέτας;\nΆγριες ΜέλισσεςΒασίλης ΜπισμπίκηςΜάνος ΒόσκαρηςΤάσος Σωτηράκης


CL ZWM 3478 - E-anagnostou\nΚαλώς Ορίσατε ΕπισκέπτηςΣυνδεθείτε ή Εγγραφείτε Αν θέλετε να σας αποστείλουμε ενημερωτικό E-mail, παρακαλώ στείλετε μας το E-mail σας ΝΕΑ ΠΡΟΙΟΝΤΑSUN058-0212\nCL ZWM 3478\nΚωδικός: SUN058-0212 Συσκευή παρασκευής για μαλλί της γριάς, 500W. - Διαθέτει μεγάλο μπολ για μαλλί της γριάς, διαμέτρου 27cm - Αποσπώμενο, διαφανές καπάκι που σας προστατεύει από τις πιτσιλιές\n- Διακόπτης On/Off - Το πιάτο και το προστατευτικό για πιτσιλιές είναι κατάλληλα για πλύσιμο σε πλυντήριο πιάτων - Υψηλή σταθερότητα, διαθέτει βεντούζες στην βάση - Συμπεριλαμβάνεται κουτάλι- μετρητή και 10 ξύλινα στικ - Τροφοδοσία: 230V, 50Hz\n- Ισχύς: 500W Η συσκευή είναι σχεδιασμένη αποκλειστικά για ιδιωτική χρήση και για συγκεκριμένους σκοπούς. Δεν είναι σχεδιασμένη για διαφημιστική και επαγγελματική χρήση.\nΕγχειρίδιο Χρήσης ΑΜΕΣΑ ΔΙΑΘΕΣΙΜΟ Τιμή: 41,52 €(Με Φ.Π.Α.) Κατασκευαστής\nΘέλω να λαμβάνω ειδοποιήσεις για αλλαγές/ανανεώσεις του προϊόντος CL ZWM 3478Μιλήστε σε κάποιον φίλο σας για το προϊόν αυτό. Θέλω να μάθω σχετικά με


Κεντροαριστερά: Το μεγάλο κενό - Ysterografo News\nΚεντροαριστερά: Το μεγάλο κενό\nΠαίρνοντας ως δεδομένο ότι τον χώρο της κεντροδεξιάς τον καλύπτει η Νέα Δημοκρατία, ο χώρος της κεντροαριστεράς δείχνει να παραμένει κενός, καθώς τον διεκδικούν δύο κόμματα.\nΑποκλείοντας την ούτως ή άλλως όψιμη συζήτηση περί του τι συνιστά Κέντρο και αν υπάρχει σήμερα, ο κενός πολιτικός χώρος με τους πολλούς μνηστήρες και την ελκυστική για τους ψηφοφόρους ταυτότητα φαίνεται δύσκολο να καλυφθεί, παρά το γεγονός ότι η αλλαγή ηγεσίας στο ΚΙΝΑΛ δημιούργησε κάποιες άλλες προσδοκίες στον συγκεκριμένο χώρο.\nΚι αυτό διότι δεν αρκεί να αυτοπροσδιορίζονται το ένα κόμμα ή το άλλο ή οι επικεφαλής τους ως κεντροαριστεροί. Σημασία είναι ποιος τους πιστεύει και αν οι μάζες πείθονται είτε από την ιστορία των κομμάτων-μνηστήρων είτε από την πολιτική που προβάλλουν αυτά προς τα έξω ότι αποτελούν, πράγματι τους αυθεντικούς εκπροσώπους του κεντροαριστερού χώρου.\nΤην φιλοδοξία κάλυψης της κεντροαριστεράς την προβάλλουν σήμερα δύο κόμματα. Το ΚΙΝΑΛ βεβαίως, ο ΣΥΡΙΖΑ. Καθένα από αυτά έχει τα μειονεκτήματά του ως προς το αν ο κόσμος αποδέχεται ότι ένα από αυτά εκπροσωπεί τον χώρο που εξέλιπε, όταν οι Έλληνες κατάλαβαν καλά τι τελικώς ήταν αυτό που εκπροσωπούσε το παλαιό ΠΑΣΟΚ. Ειδικότερα:\nΤο ΚΙΝΑΛ μετά την εκλογή Ανδρουλάκη και την δημοσκοπική αύξηση των ποσοστών του προσπαθεί να βρει τον βηματισμό του. Από την μία πλευρά είναι η προέκταση του κόμματος που μας έβαλε μέσα στην πιο σκληρή νεοφιλελεύθερη πολιτική, με πρόσχημα την ελληνική χρεοκοπία. Είναι επίσης η προέκταση του κόμματος που κατά την συγκυβέρνησή του με την ΝΔ έχει ταυτισθεί στην συνείδηση πολλών περισσότερο με τον χώρο της κεντροδεξιάς.\nΊσως υπό το πρίσμα αυτό θα πρέπει να αξιολογηθεί και η προθυμία αρκετών προσώπων που προέρχονταν από το ΠΑΣΟΚ να ενταχθούν στην ΝΔ όταν τα προσκάλεσε ο Κυριάκος Μητσοτάκης.\nΔεν χωρεί αμφιβολία ότι η συγκυβέρνηση θόλωσε πολύ την παλαιά ιδεολογία του ΠΑΣΟΚ και κατ’ επέκταση και του διαδόχου του ΚΙΝΑΛ. Γι αυτό και πολλοί, όπως λ.χ. ο Κώστας Σκανδαλίδης ζητούσαν από τον συγκυβερνήσαντα Ευάγγελο Βενιζέλο να καθιστά εμφανή την διαφοροποίηση του τότε ΠΑΣΟΚ από την Νέα Δημοκρατία. Βεβαίως οι υποστηρίζοντες την διαφοροποίηση αυτή παρέβλεπαν τότε ότι μία απόκλιση στην έκταση που το επιθυμούν, θα ανέσυρε στη λαϊκή μνήμη, τα πεπραγμένα ενός ΠΑΣΟΚ που θα έπρεπε να λησμονηθούν. Και τα πεπραγμένα αυτά είναι ενός άκρατου λαϊκισμού μιας φαύλης εικοσαετίας την οποία πληρώνει ακόμη η χώρα και σε οικονομικό και σε ηθικό επίπεδο. Ένα ΠΑΣΟΚ με τέτοιο παρελθόν ουδεμία σχέση έχει βεβαίως με την κεντροαριστερά, έτσι όπως θέλουν πολλοί να την φαντάζονται ως παράταξη ηθικής και κοινωνικών ευαισθησιών.\nΑυτό είναι και ένα σημερινό δίλημμα ενδεχομένως. Υπό την έννοια αυτή θα πρέπει να αξιολογηθεί και ως αποδοκιμασία του αμαρτωλού σοσιαλιστικού παρελθόντος η αποδοκιμασία του ονόματος Παπανδρέου στην διεκδίκηση της ηγεσίας του ΚΙΝΑΛ. Από την άλλη πλευρά επειδή παρά το παρελθόν αυτό το όνομα ΠΑΣΟΚ παραμένει ένα Brand name υπάρχει και μία πρακτική δυσκολία, στην περίπτωση που ο νέος ηγέτης του ΚΙΝΑΛ θα ήθελε να επιστρέψει στο παλαιό όνομα όπως δεσμευόταν ένας άλλος υποψήφιος, ο Ανδρέας Λοβέρδος. Και η δυσκολία αυτή δεν είναι άλλη από το ότι το ΠΑΣΟΚ καθαυτό είναι καταχρεωμένο και δεν δικαιούται φορολογικής ενημερότητας.\nΤο κόμμα αυτό, στο οποίο πολλά μέλη των συνιστωσών του φροντίζουν ακόμη και σήμερα να αποδεικνύουν στον κόσμο ότι ουσιαστικώς πρόκειται για πολιτικό συνονθύλευμα, διεκδικεί την κεντροαριστερή φυσιογνωμία, μετά από ένα πέρασμα από ακραίες θέσεις και έμμεση κάλυψη σε φαινόμενα πολιτικής βιαιότητας. Υπάρχουν στελέχη μέσα στον ΣΥΡΙΖΑ που έχουν προβάλει θέσεις οι οποίες θα μπορούσαν να δημιουργήσουν την αίσθηση μιας κεντροαριστερής φυσιογνωμίας. Το στίγμα μιας κεντροαριστεράς επιχείρησαν στο παρελθόν να δώσουν καποια στελέχη του όπως οι οικονομολόγοι του ΣΥΡΙΖΑ Τσακαλώτος και Σταθάκης που με τις απόψεις τις οποίες έχουν διατυπώσει «μπολιάζουν» με κάποια αμυδρά κεντροαριστερά στοιχεία τον ΣΥΡΙΖΑ. Όμως οι προαναφερθέντες εμφανίζονται ως ... κούκοι στην «άνοιξη» των συνιστωσών και των ακραίων αριστερών παραληρημάτων, τύπου Πολάκη, Αυγέρη ή και του πρόσφατα αποπεμφθέντος Κουρουμπλή. Επομένως ο ΣΥΡΙΖΑ: (α) με τους εξάλλους να δείχνουν να υπερτερούν των νηφάλιων φωνών, δεν μπορεί να πείσει ότι συνιστά την κεντροαριστερή λύση σε ένα μανιχαϊστικό πολιτικό δίπολο κεντροδεξιάς – κεντροαριστεράς. (β) Άλλωστε από τότε που ήταν στην εξουσία μέχρι και σήμερα, κάθε φορά που ο ΣΥΡΙΖΑ είτε έδειχνε «να παίρνει τα πάνω του» -που δεν συμβαίνει πλέον- είτε ότι επιχειρούσε να κλίνει προς το κέντρο, δημοσιοποιείτο μία ακραία θέση, που φόβιζε τον κόσμο και να δημιουργούσε ακόμη μεγαλύτερη σύγχυση για το τι είναι τελικώς ο ΣΥΡΙΖΑ! Καμμία λοιπόν προϋπόθεση για να πει κανείς ότι το εν λόγω κόμμα θα μπορούσε να είναι η νέα κεντροαριστερά.\nTags: ΣΥΡΙΖΑ,\tΚΙΝΑΛ\nΑλλαγές στην κεντροαριστερά


H Aprilia επιστρέφει στα Superbikes\n« - : Ιούλιος 23, 2020, 12:16:58 πμ »\nH Aprilia επιστρέφει στα Superbikes λοιπόν καθώς είναι διαθέσιμες δύο wild cards!\nΜετά τη αποχώρηση του το 2018, ο οίκος από το Noale επιστρέφει στην πίστα των Superbikes μαζί με τον Christophe Ponsson.\nΟ Γάλλος αναβάτης θα αγωνιστεί με το 1000cc RSV4 στις πίστες της Jerez και στο Portimao.\nΗ Aprilia επιστρέφει στους αγώνες για πρώτη φορά μετά τον Γύρο του Κατάρ του 2018.\nΟ Ιταλός κατασκευαστής θα είναι μαζί με τις BMW, Ducati, Honda, Kawasaki και Yamaha στη γραμμή εκκίνησης.\nΓια την επιστροφή στα WorldSBK, η Nuova M2 Racing θα αγωνιστεί με τη Aprilia RSV4 1000. Στη σέλα, θα δούμε τον Γάλλο Christophe Ponsson, ο οποίος θα συμμετάσχει μέσω wild card στο ραντεβού της Jerez αλλά και σε αυτό που έχει προγραμματιστεί στο Portimao.\nΠαρακάτω τα λόγια του πιλότου της Aprilia.\nΕίμαι πολύ χαρούμενος φέτος που είμαι μέλος του WorldSBK paddock μαζί με την Aprilia. Είναι μια μεγάλη ευκαιρία για μένα να αγωνιστώ στο Παγκόσμιο Πρωτάθλημα με μια ομάδα σαν αυτή. Η Aprilia έχει μια απίστευτη ιστορία στις μοτοσυκλέτες και είναι υπέροχο να μπορείς να αγωνίζεσαι στο WorldSBK με το RSV4.\nΜου αρέσει πολύ η πίστα της Jerez και είμαι σίγουρος ότι είναι το καλύτερο κομμάτι για να ξεκινήσω αυτή τη σεζόν. Ως ομάδα περιβάλλομαι από πραγματικούς επαγγελματίες που έχουν ένα υπέροχο υπόβαθρο και λαμπρή ιστορία στο WorldSBK. Όλα αυτά είναι εξαιρετικά για μένα. Ευχαριστώ την Aprilia και την ομάδα που μου έδωσαν αυτήν την ευκαιρία.\nΑπ: H Aprilia επιστρέφει στα Superbikes\n« Απάντηση #1 - : Ιούλιος 24, 2020, 11:20:40 πμ »\nΑπορώ αν μπορεί να σηκώσει 2 αγωνιστικά τμήματα\n« Απάντηση #2 - : Ιούλιος 24, 2020, 11:23:19 μμ »\nΝομιζω δεν θα ειναι εργοστασιακη ομαδα.


ΤΟ ΜΥΣΤΙΚΟ ΤΩΝ ΜΥΣΤΙΚΩΝ!!!ΚΩΔΙΚΟΣ ΠΥΡ ΣΤΙΣ 3 ΤΟΥ ΣΑΒΑΤ!!!ΕΤΣΙ ΘΑ ΓΙΝΕΙ ΤΟ ΟΛΟΚΑΥΤΩΜΑ!!!! Η περιοχή μας «βράζει» και ο ελληνισμός είναι εκτεθειμένος σε μεγάλο κίνδυνο! Και ημείς... «άδομεν»!... - Volcano Times Magazine\nHome / ΑΠΟΨΕΙΣ / ΕΛΛΑΔΑ / ΠΕΡΙΕΡΓΑ / ΤΟ ΜΥΣΤΙΚΟ ΤΩΝ ΜΥΣΤΙΚΩΝ!!!ΚΩΔΙΚΟΣ ΠΥΡ ΣΤΙΣ 3 ΤΟΥ ΣΑΒΑΤ!!!ΕΤΣΙ ΘΑ ΓΙΝΕΙ ΤΟ ΟΛΟΚΑΥΤΩΜΑ!!!! Η περιοχή μας «βράζει» και ο ελληνισμός είναι εκτεθειμένος σε μεγάλο κίνδυνο! Και ημείς... «άδομεν»!...\nΤΟ ΜΥΣΤΙΚΟ ΤΩΝ ΜΥΣΤΙΚΩΝ!!!ΚΩΔΙΚΟΣ ΠΥΡ ΣΤΙΣ 3 ΤΟΥ ΣΑΒΑΤ!!!ΕΤΣΙ ΘΑ ΓΙΝΕΙ ΤΟ ΟΛΟΚΑΥΤΩΜΑ!!!! Η περιοχή μας «βράζει» και ο ελληνισμός είναι εκτεθειμένος σε μεγάλο κίνδυνο! Και ημείς... «άδομεν»!...\nΚώδικας της Βίβλου!\nΈνα απίστευτο παρασκήνιο...\nΈτσι άρχισε η έρευνα γύρω από τον περιβόητο «κώδικα της Βίβλου». Σύμφωνα με τον οποίο στην Παλαιά Διαθήκη (που περιλαμβάνει τα ιερά βιβλία των Ισραηλιτών) υπάρχουν καταγεγραμμένες όχι μόνο προαιώνιες αλήθειες, αλλά και «ειδικοί» κωδικοί, βασισμένοι φυσικά πάνω στο εβραϊκό αλφάβητο, οι οποίοι (εάν διαβαστούν με συγκεκριμένο τρόπο) μας αποκαλύπτουν... ολόκληρη την ιστορία του μέλλοντος! Μας λένε με το «νι» και με το «σίγμα» όλα τα μελλούμενα να συμβούν γεγονότα, έτσι που όποιος γνωρίζει να αποκωδικοποιεί τις κρυμμένες αυτές αρχαίες γνώσεις να μπορεί να γνωρίζει με ακρίβεια τι πρόκειται να συμβεί στο μέλλον...\nΈνας Εβραίος ραββίνος, που έζησε τον 18ο αιώνα, ονόματι Ελιάχου Μπεν Σλόμο Ζαλμάν, σημείωσε τα εξής πολύ σημαντικά: «Ο κανόνας είναι ένας. Πως ό,τι συνέβη στο παρελθόν, ό,τι συμβαίνει τώρα και ό,τι θα συμβεί μέχρι το τέλος των καιρών υπάρχει μέσα στην Τορά [ΣΗΜ.: η Πεντάτευχος, δηλ. τα πέντε πρώτα βιβλία της Παλαιάς Διαθήκης]! Από την πρώτη μέχρι την τελευταία λέξη... Και όχι μόνο σε γενικές έννοιες, αλλά με τις μεγαλύτερες λεπτομέρειες, για κάθε είδος και για κάθε άνθρωπο! Μάλιστα με λεπτομέρειες επί λεπτομερειών για όλα όσα του συμβαίνουν από την ημέρα της εμφάνισής του σ’ αυτή τη ζωή μέχρι και την ημέρα του θανάτου του»!...\nΟ Ριπς, βασισμένος και πάνω στα λόγια του ως άνω ραββίνου, έκανε την ανακάλυψή του, εργαζόμενος επί σειρά ετών πάνω στα κείμενα της Τορά. Τι έκανε; Δημιούργησε ένα ειδικό λογισμικό σύστημα στον ηλεκτρονικό υπολογιστή, που περιλαμβάνει όλα τα αρχαία εβραϊκά γράμματα. Τα γράμματα αυτά τα «μάρκαρε» με πέντε διαφορετικά χρώματα και τα τοποθέτησε σε «δίχτυα», σαν σε σταυρόλεξο. Το κάθε «δίχτυ» δεν είναι παρά το απολύτως αυθεντικό κείμενο της Τορά (στα αρχαία εβραϊκά), που δεν έχει κενά ανάμεσα στις λέξεις. Η εργασία του Ριπς συνιστά μία σειρά αποτελούμενη από 304.805 γράμματα σε 64 γραμμές, κάθε μία εκ των οποίων έχει από 4.772 σημεία.\nΚατά τον κώδικα της Βίβλου, πολλά από τα γεγονότα της εποχής μας έχουν πλεόν επαληθευτεί! Καταγεγραμμένα ως θείος Λόγος ήδη από την αρχαιότητα, συνεβησαν στην εποχή μας. Μερικά από αυτά είναι: ο Β΄ παγκόσμιος πόλεμος, το Ολοκαύτωμα, η ατομική βόμβα, οι δολοφονίες του Τζον και του Ρόμπερτ Κένεντι, το τέλος της Σοβιετικής Ένωσης, η δολοφονία του Ισραηλινού πρωθυπουργού Ιτσχάκ Ράμπιν, οι επιθέσεις της 11ης Σεπτεμβρίου του 2001, οι βόμβες στη Μαδρίτη τον Μάρτιο του 2004, οι τρομοκρατικές ενέργειες στο Λονδίνο τον Ιούλιο του 2005, ο επερχόμενος Αντίχριστος κτλ.\nΟ Μάικλ Ντρόσνιν, που ασχολήθηκε μετά τη γνωριμία του με τον Ριπς με το θέμα του κώδικα της Βίβλου, προέβη και αυτός σε σπουδαίες ανακαλύψεις. Π.χ. βρήκε ότι η λέξη «τρόμος» στα κείμενα της Τορά συνδέεται άμεσα με λέξεις και φράσεις όπως: «παγκόσμιος πόλεμος», «ατομικό ολοκαύτωμα», «ατομικό όπλο», «Ιερουσαλήμ», «τρίτος» κτλ. Είναι μάλιτα πεπεισμένος ότι ο Γ΄ παγκόσμιος πόλεμος δεν είναι καθόλου μακριά και ότι θα συμβεί εντός της τρέχουσας δεκαετίας! Αφορμή γι’ αυτόν τον καταστρεπτικό πόλεμο θα είναι μία ασύλληπτη τρομοκρατική επίθεση κατά της Ιερουσαλήμ, που θα φέρει στον κόσμο αναπόφευκτα τον Αρμαγεδδώνα...\nΙδού τώρα τι αναφέρουν κάποιες «ειδικές» πληροφορίες που έχουμε. Ως γνωστόν, πολύ πρόσφατα έγινε κοινή ελληνοϊσραηλινή στρατιωτική άσκηση. Αυτή έγινε κάπως «επισπευσμένα», λόγω κάποιων (άγνωστων) επερχόμενων εξελίξεων. Τι να σημαίνει αυτό άραγε; Χαρακτηριστικό πάντως είναι ότι η άσκηση λάμβανε υπ’ όψιν την απόσταση Αθήνας-Τελ Αβίβ, που είναι ισότιμη χιλιομετρικά με την απόσταση Τελ Αβίβ-Τεχεράνης! Επίσης, έγινε «εξομοίωση» συνθηκών σε εικονικό πόλεμο των ενόπλων δυνάμεων Ελλάδας-Ισραήλ, σε δεδομένα εδάφους ακριβώς πανομοιότυπα με εκείνα που ισχύουν ανάμεσα σε Ισραήλ και Ιράν...\nΌλα αυτά δείχνουν περίτρανα ότι στο Ισραήλ αναμένουν εξελίξεις σχετικά με το θέμα του Ιράν! Πολύ φοβούνται ότι το Ιράν θα επιτεθεί ξαφνικά στο Ισραήλ και, πιθανώς, έτσι θα αρχίσει και ο Γ΄ παγκόσμιος πόλεμος... Αλλιώς δεν εξηγούνται όλες οι κινήσεις της ισραηλινής κατασκοπείας, αλλά και των ενόπλων δυνάμεων της χώρας αυτής, προς την κατεύθυνση του Ιράν. Υπάρχει διάχυτη η αίσθηση ότι η Τεχεράνη κατέχει πλέον πανίσχυρο πυρηνικό όπλο! Με βεληνεκές πολύ πιο πέρα από το Τελ Αβίβ. Όπως (ας πούμε)... την Ελλάδα! Υπάρχει άραγε ο κίνδυνος, με δεδομένη την ελληνοϊσραηλινή σύμπραξη, αντίποινων του Ιράν στην ελλαδική επικράτεια (ή την Κύπρο); Η περιοχή μας «βράζει» και ο ελληνισμός είναι εκτεθειμένος σε μεγάλο κίνδυνο! Και ημείς... «άδομεν»!...\nΑΠΟΨΕΙΣ ΕΛΛΑΔΑ ΠΕΡΙΕΡΓΑ\nΦΑΚΕΛΟΣ ΚΛΙΜΑΤΙΚΗ ΑΛΛΑΓΗ : Η εργαλειοποίηση της φύσης από την πολιτική!!! - Β' ΜΕΡΟΣ -\nΣυναγερμός στη NASA- Ο «Θεός του χάους»τέρας


Κόντρες Σε Κύβο - Κατασκευές DIY - Aquazone Portal\nΚόντρες Σε Κύβο\nMay 14, 2015 in Κατασκευές DIY\nΗ ερώτηση και απορία μου είναι σε κύβο 80x80x55 , μπορεί με 10 τζάμι να γίνει χωρίς κόντρες και αν βάλω για καλύτερη ασφάλεια αν τα βάλω eurobrace δηλαδή να πατάνε πάνω στο τζάμι θα είμαι οκ?\nΓινεται και χωρις κοντρες, αν θες για πιο σιγουρα βαλε μονο κατω περιμετρικα\nΚατω θα βάλω διπλό πάτο σίγουρα. Απλά περιμετρικά μπορεί να με καλύψει αν τησ βάλω να πατάνε περιμετρικά ? απλά για ασφάλεια και σιγουριά. Έτσι και αλλιώς θα μπει πάνω περιμετρικά ένα τελάρο περίπου 8 με 10 πόντους για να μην μας ενοχλεί το φως όταν θα καθόμαστε στο καναπέ.\nhttps://www.google.gr/search?q=eurobrace+reef+cube&client=ms-android-samsung&espv=1&source=lnms&tbm=isch&sboxchip=%CE%95%CE%B9%CE%BA%CF%8C%CE%BD%CE%B5%CF%82&sa=X&ei=6n1UVbndIMHBUt2rgfgK&ved=0CAcQ_AUoAQ&biw=320&bih=452#imgrc=7O1YzMFHYggWbM%253A%3BgcI17ze5UADSlM%3Bhttp%253A%252F%252Fimg.tapatalk.com%252Fd%252F13%252F05%252F06%252Fu2ara3ep.jpg%3Bhttp%253A%252F%252Fwww.3reef.com%252Fthreads%252Frambos-reef-135g-cube-build.146764%252F%3B1024%3B849 '> https://www.google.gr/search?q=eurobrace+reef+cube&client=ms-android-samsung&espv=1&source=lnms&tbm=isch&sboxchip=%CE%95%CE%B9%CE%BA%CF%8C%CE%BD%CE%B5%CF%82&sa=X&ei=6n1UVbndIMHBUt2rgfgK&ved=0CAcQ_AUoAQ&biw=320&bih=452#imgrc=7O1YzMFHYggWbM%253A%3BgcI17ze5UADSlM%3Bhttp%253A%252F%252Fimg.tapatalk.com%252Fd%252F13%252F05%252F06%252Fu2ara3ep.jpg%3Bhttp%253A%252F%252Fwww.3reef.com%252Fthreads%252Frambos-reef-135g-cube-build.146764%252F%3B1024%3B849\nΑπο αισθητικης αποψης θα ηταν ωραιοτερο χωρις κοντρες πανω(rimless) η γνωμη μου\nΚατω αντι για διπλο μπορεις να βαλεις 15αρι\nΟπως και να χει θα ειναι τουμπανο αν εχει κατω κοντρες και πανω τελαρο οπως λες\nEdited May 14, 2015 by vasilis4x4\nΦιλε αν της βάλεις οπως την φωτογραφία που έβαλες ειναι μια χαρά έτσι. Αυτος αν δεις έχει αφήσει 1 πόντο απο πανω και της κόλλησε.\nΕσυ μπορείς να της βάλεις και τέρμα πάνω. Ειχα και εγω ενα 600 που ήταν έτσι.\nΩραιες διαστασεις διαλεξες!\nΤο βασικο προβλημα για την ασφαλεια ειναι το υψος! αρα οι πιεσεις που ασκούνται στα τοιχώματα!\nΘα συμφωνήσω με τον βασιλη για το Rimless! ειδηκα στον κυβο!\nΟ διπλός πατος σου δινει ασφαλεια απο τυχόν πτωσεις βραχιων, αλλα παίζει και τον ρόλο τις κατω κοντρας! Δηλαδη θα ειναι 1εκ πιο μικρος περιμετρικά απο τον κατω πατο!\nΣωστα, αν ειναι ετσι ο διπλος πατος σαφως και δεν χρειαζεται κοντρες κατω\n2 πλο πάτο θα βάλω σίγουρα. Τώρα στην φώτο που ανέβασα δείχνει περιμετρικά από "μέσα" της κόντρες. Ειθελα βασικά να ανεβάσω μια που έχει της κόντρες κολλήσει επάνω στο τζάμι περιμετρικά.\nΑυτό έλεγα. ...επίσης τη υπερχείλιση να κάνω εσωτερικια. ...εξωτερική όπως στην πρώτη φώτο που έβαλα η γωνίες δεξιά και αριστερά? Τι προτείνετε εσείς από εμπιστοσύνη και εμπειρία! !\nΑν φτιάξεις τον κύβο όπως δείχνεις στην τελευταία φωτογραφία αμφιβάλω αν θα μπορέσεις ποτέ να βάλεις έστω και μια τσιμπίδα μέσα για να κάνεις την οποιαδήποτε δουλειά .\nθα έχει το λιγότερο 60 με 65 άνοιγμα από πάνω. Γιατη να μην μπορέσω να βάλω τσιμπίδα μέσα? Και κόντρες να βάλω από μέσα πάλι το ίδιο περίπου άνοιγμα θα έχει.\nΌτι πεις . Καλή επιτυχία στην κατασκευή σου\nΚατα την γνώμη μου και από τις υπερχιλησης που έχω φτιάξει κατα καιρούς σε διαφορά ενυδρεία η πιο πρακτική είναι το εξωτερικό μπαλκόνι !\nΑν έφτιαχνα κύβο ίσως προτιμούσα το εσωτερικό !\nΕπίσης σε όλα τα ενυδρεία έβαζα πάντα κόντρες πανω κάτω ! Όμως στον κύβο θα τον έκανα rimless! Για αισθητικούς και μόνο λόγους !\nΕξωτερικό σκέφτομαι και εγώ. Ποιο έχεις κάνει και είσαι ευχαριστιμενωσ\nΤη προηγούμενη εβδομάδα φτιάξαμε ένα εσωτερικό από πλεξι, δες μήπως πάρεις καποια ιδέα\n(υπάρχει βιντεο στο τέλος)\nτο ενυδρείο τώρα στήνεται για να σου πούμε εντυπώσεις και παρατηρήσεις\nΆμα το κάνω coast to coast υπερχείλιση θα ανεβάσω και σχέδιο για να μου πείτε της άποψης σας.\nCoast to coast υπερχιληση πολύ δυνατή !\nΠοτέ φιλμ στην επιφάνεια !\nΤο μόνο που με προβληματίζει είναι ο χορός στο πίσω μέρος !\nΜήπως φενεται λίγο άσχημο λόγω του κύβου !\nΚατα τα αλλά για εμένα εξωτερικό μπαλκόνι με c t c υπρχιληση είναι η νούμερο ένα επιλογή !\nΚαι εγώ για το χώρο σκέφτομαι αλλά άμα γίνει το μπαλκόνι φαρδύ όσο είναι ο σύνδεσμος , Αντε κανένα πόντο παραπάνω δεν νομίζω οπτικά να φενετε άσχημο.\nEdited May 17, 2015 by AKHS26\nΑ , τώρα μπερδεύτηκα !\nΤο ένα είναι με εξωτερικό μπαλκόνι και το άλλο με Πύργο !\nΆλλες τρύπες άλλο σύστημα !\nΕγώ όπως σου έχω πει προτιμώ το μπαλκόνι !\nΠάντα κατα την ταπεινή μου άποψη !\nΤο ενυδρείο είναι δικό σου όπως και η απόφαση !\nΘέλω να γίνει και λειτουργικό και οπτικά ωραίο. Κάπου στη μέση. απλά στο ctc με προβλημάτισε το κόλλημα στο πίσω τζαμι. Αν κολληθεί κανονικά αφήνει ένα κενό. Αν το κολισο οποσ ποσταρα την φώτο θα έχει πρόβλημα?


Προοπτικές της καλλιέργειας στέβιας στην Αιτωλοακαρνανία | ΒΑΣΙΛΑΚΑΚΗΣ ΑΘΑΝΑΣΙΟΣ - Γεωπόνος ΑΠΘ\nΠροοπτικές της καλλιέργειας στέβιας στην Αιτωλοακαρνανία\n..Συνέντευξη τύπου για την καλλιέργεια της στέβια στην Αιτωλοακαρνανία παραχωρήσαν σήμερα στην αίθουσα του Επιμελητηρίου Αιτωλοακαρνανίας ο κ. Θ. Κουτσουπιάς από την Ένωση Αγρινίου, ο πρόεδρος της SunFruits κ. Σίβρας και ο πρόεδρος της EuroStevia κ. Ζήσης Φωτόπουλος.\n..Οι τρεις φορείς έχουν συμφωνήσει να προωθήσουν την καλλιέργεια της στέβια στην περιοχή και μάλιστα αυτό θα συνδυαστεί με τη δημιουργία εργοστασίου μερικής επεξεργασίας. Ήδη το ενδιαφέρον των παραγωγών της περιοχής είναι πολύ μεγάλο και ξεπερνά κατά πολύ τον στόχο των 1000 στρεμμάτων που έχει τεθεί για την επένδυση. Το ενδιαφέρον αγγίζει τα 2000 στρέμματα και μέχρι στιγμής έχουν ταυτοποιηθεί 600 στρέμματα.\n..Η Ένωση Αγρινίου έχοντας εξασφαλίσει την συνεργασία με την ινδική SunFruits και τη EuroStevia έχει ως στόχο σύμφωνα με τον πρόεδρό της Θ. Κουτσουπιά οι Αιτωλοακαρνάνες να είναι οι πρώτοι που θα καλλιεργήσουν στην Ελλάδα συστηματικά τη στέβια. Και μάλιστα υπογράμμισε ότι η καλλιέργεια μπορεί να αποτελέσει ένα σημαντικό εισόδημα για τους αγρότες, αφού η καλλιέργεια θα γίνεται βάσει πενταετούς συμβολαίου και θα συνοδεύεται από εξασφαλισμένη απορρόφηση της παραγωγής στο εργοστάσιο της SunFruits που θα δημιουργηθεί.\n..Εκ μέρους της SunFruits κ. Σίβρας ότι από το 2011 που επιτράπηκε η καλλιέργεια της στέβια στην Ε.Ε. η εταιρεία έχει αποκτήσει ήδη εμπειρία για τις συνθήκες της συγκεκριμένης καλλιέργειας στην Ελλάδα και πρόσθεσε ότι είναι ενθουσιασμένος από τις καλλιεργητικές δυνατότητες που υπάρχουν στην Αιτωλοακαρνανία. Όπως εξήγησε στόχος είναι το 2014 το εργοστάσιο που θα δημιουργηθεί να κάνει μερική επεξεργασία και ολική από την επόμενη χρονιά. Εμφανίστηκε ακόμη αισιόδοξος ότι δεν θα υπάρχξουν γραφειοκρατικά εμπόδια στην επένδυση και τόνισε πως ήδη για το θέμα έχει συναντηθεί με το γ.γ. του Υπ. Αγροτικής Ανάπτυξης.\n..Αυτό που τονίστηκε από όλους είναι ότι η στέβια ως καλλιέργεια έχει το πλεονέκτημα να αποδίδει αρκετά γρήγορα, έχει όμως υψηλό σχετικά κόστος εγκατάστασης και μικρότερο κόστος στη διάρκεια της καλλιέργειας. Παρ” όλα αυτά υπάρχει η σκέψη μελλοντικά να δημιουργηθούν και φυτώρια στην Ελλάδα ώστε να αποφύγουν οι αγρότες το μεγάλο κόστος εγκατάστασης. Ενώ τέλος βάσει του συμβολαίου θα υπάρχει εγγυημένη τιμή για τους αγρότες που θα ανέρχεται στα 3 δολλάρια το κιλό.\nπηγές – κείμενο: agrinioculture.gr , βίντεο: AgrinioNet.gr\nPrevious post ← Αποτελέσματα ημερίδας για την καλλιέργεια Πατάτας στην Κοζάνη\nNext post Ο ελαιοκομικός τομέας στην Ελλάδα: ατενίζοντας το 2020 →


Συγκλονίζουν οι εικόνες από δορυφόρο που αποτυπώνουν το μέγεθος της καταστροφής στην Ελαφόνησο από την πυρκαγιά που κατέκαιγε επί δύο ημέρες το νησί.\nΟπως είναι γνωστό, η πυρκαγιά μετέτρεψε σε στάχτη το 25% του νησιού καίγοντας έκταση μεγαλύτερη των 5.000 στρεμμάτων στην Ελαφόνησο.\nΩστόσο, η εικόνα από το πριν και το μετά, από δορυφόρο, αποκαρδιώνει. Πρόκειται για εικόνες που μετέδωσε ο δορυφόρος Sentinel 2 της Ευρωπαϊκής Υπηρεσίας Διαστήματος. Οπως φαίνεται από τις φωτογραφίες που αναρτήθηκαν στο twitter η καταστροφή από την πυρκαγιά είναι μεγάλη.\n«Στην Ελαφόνησο εκδηλώθηκε πυρκαγιά που τώρα βρίσκεται υπό έλεγχο. Δυστυχώς η σημερινή τροχιά του #Sentinel2 του επέτρεψε να έχει μόνο μερική λήψη του νησιού. Ωστόσο είναι εμφανής η πληγή που άφησε πίσω της η φωτιά (καφέ χρώμα) σε αυτήν την προστατευμένη περιοχή του Natura 2000» έγραψε.\nΛίγο αργότερα, ανήρτησε και μια GIF εικόνα που δείχνει την Ελαφόνησο πριν και μετά την καταστρεπτική φωτιά.\nUnfortunately #Sentinel2 🇪🇺🛰 orbit of today only enabled a partial acquisition over the island


Λυών - Ρεν • Προγνωστικά-Ανάλυση Αγώνα • Bet-planet.gr\nΛυόν - Ρεν\nΑντώνης Μαρκαντώνης 14/12/2019 | 23:15\nΆκρως θετική εικόνα παρουσίασε την προηγούμενη αγωνιστική κόντρα στη Νιμ, όπου συνέτριψε την αντίπαλό της με 4-0 εκτός έδρας. Με το τρίποντο αυτό η ομάδα του Ρούντι Γκαρσία επέστρεψε άμεσα στα θετικά αποτελέσματα, αφήνοντας πίσω της την ήττα που είχε υποστεί από τη Λιλ (1-0 εντός), ενώ μείωσε στους 2 την διαφορά της από τους 4ους ρενέ. Την Τρίτη αγωνίστηκε στο Τσάμπιονς Λιγκ, όπου πήρε την πρόκριση αποσπώντας την ισοπαλία με 2-2 κόντρα στη Λειψία. Αξίζει να αναφέρουμε ωστόσο ότι στο τέλος του ματς προκλήθηκε επεισόδιο μεταξύ παιχτών και οπαδών της ομάδας, με αφορμή την επίθεση με πανό που δέχθηκε ο στόπερ Μαρσέλο.\nΣτην αποστολή οι Κορνέτ, Ταταρουνάνου (2ος κίπερ), σταθερά στα πιτς οι Μαρσάλ, Ντεπουά.\nΤα βρήκε σκούρα κόντρα στην Ανζέ την προηγούμενη αγωνιστική, ωστόσο κατάφερε με την βοήθεια της έδρας της να επικρατήσει με 2-1. Αυτή ήταν η 3η διαδοχική νίκη για την ομάδα του Στεφάν, η οποία αναρριχήθηκε στην 4η θέση, με τη διαφορά της από την 5η Μπορντό να είναι στο +1. Την Πέμπτη σε ένα αδιάφορο βαθμολογικά ματς γι'αυτή, γλύκανε τον αποκλεισμό της από το Γιουρόπα Λιγκ, επικρατώντας με 2-0 εντός έδρας της Λάτσιο.\nΣτο combo GG&Over 2.5 τα 6 από τα 7 τελευταία της.\nΑπό Ευρωπαϊκά μεσοβδόμαδα ματς έρχονται και οι δύο, ενώ έφτιαξαν την ψυχολογία τους, με τους λυωνέ να παίρνουν την πρόκριση και τους ρενέ να γλυκαίνουν τον αποκλεισμό τους κερδίζοντας τη Λάτσιο. Σε γενικές γραμμές εκτός από το βραχνά της κούρασης, αγωνιστικά οι δύο ομάδες δεν έχουν τεράστιες διαφορές, ενώ το αβαντάζ της έδρας δεν υπάρχει καθώς η Ρεν εκτός παρουσιάζεται ανταγωνιστική. Περίεργο το κλίμα που επικρατεί στις τάξεις της Λυών, το μοίρασμα στο σετ αποδόσεων θεωρώ ότι υποτιμά την ομάδα του Στεφάν. Τα δεδομένα αυτά με οδηγούν να κοντράρω τους γηπεδούχους, ποντάροντας στο X2 που το βρίσκω στο 2.27 στον Stoiximan.\n18:00 Λυών - Ρεν Double change X2 2.27 5 0-1 +6.35


Δεινοπάθησε αλλά πήρε τη νίκη η Δομινικανή Δημοκρατία, 80-76 την Ιορδανία (pics)\nΜε το δεξί ξεκίνησε τις υποχρεώσεις της στο Παγκόσμιο Κύπελλο της Κίνας η Δομινικανή Δημοκρατία, καθώς επικράτησε της Ιορδανίας με 80-76.\nΗ αρχή του αγώνα βρήκε τη Δομινικανή Δημοκρατία να έχει την πρωτοβουλία των κινήσεων, στο μεγαλύτερο μέρος της περιόδου και κατάφερε να προηγηθεί στη λήξη του δεκάλεπτου με 22-17.\nΗ συνέχεια ήταν παρόμοια με τους Ιορδανούς να κυνηγούν τους Δομινικανούς στο σκορ, αλλά να μην μπορούν να φτάσουν τόσο κοντά έτσι ώστε να τους απειλήσουν.\nΗ ομάδα του Νέστορ Γκαρσία συνέχισε να έχει το προβάδισμα και τελικά οδηγήθηκε στα αποδυτήρια στο +9 (47-36), με την Ιορδανία να ψάχνει στην επανάληψη μία αντίδραση που θα άλλαζε τις ισορροπίες της αναμέτρησης.\nΣτην επανάληψη η Δομινικανή Δημοκρατία θέλησε να πάρει στα χέρια της, για τα καλά, την εξέλιξη του αγώνα και μπόρεσε να ανεβάσει την υπέρ της διαφορά ακόμα και στο +16 (56-40), αλλά η Ιορδανία δεν είχε πει την τελευταία της λέξη.\nΜε μία αντεπίθεση διαρκείας, η Ιορδανία κατάφερε να επιστρέψει στη διεκδίκηση του ροζ φύλλου αγώνα και έτσι μείωσε σημαντικά στο τέλος της τρίτης περιόδου (61-53), για να κάνει ακόμη πιο αισθητή την παρουσία της στο τελευταίο δεκάλεπτο.\nΕκεί, με κύριους εκφραστές των επιθέσεών της τους Αλ Ντγουαϊρί και Νταρ Τάκερ, οι οποίοι τελείωσαν τον αγώνα με 34 και 24 πόντους αντίστοιχα, έβαλαν τη χώρα τους στην εξίσωση της νίκης.\nΜάλιστα στο τέταρτο δεκάλεπτο, η Ιορδανία κατάφερε να περάσει και μπροστά στο σκορ, 71-72, με 2:30 να μένουν για τη λήξη του αγώνα.\nΤο παιχνίδι έγινε “ροντέο” στα τελευταία λεπτά με το σκορ να αλλάζει χέρια αρκετές φορές, αλλά τους Δομινικανούς να παίρνουν τελικά την πολυπόθητη νίκη με 80-76.\nΚορυφαίος για τους νικητές ήταν ο Βίκτορ Λιζ με 15 πόντους, ενώ θετικός ήταν και ο Ελόι Βάργκας με 12.\nΔείτε εδώ τα highlights της αναμέτρησης:\nΠροηγούμενοΆρχισαν οι τεχνικές ποινές για τον… καινοτόμο Νικ Νερς, πατέρας ο Έτζιμ (vid)\nΕπόμενοΚίνηση έκπληξη με Σκουλίδα ο Χαρίλαος Τρικούπης! (pic)\nΕντυπωσιακή ήταν η ατμόσφαιρα κατά την παρουσίαση των ομάδων του Ολυμπιακού και της Εφές στη Stark Arena του Βελιγραδίου. Πάρτε μια γεύση από το πώς...


Όχι πια σεξ, μόνο φίλοι (και κάποιοι εχθροί) - POPAGANDA\nΌχι πια σεξ, μόνο φίλοι (και κάποιοι εχθροί)\nΗ Λίνα Ρόκου αφηγείται πέντε ιστορίες με πρώην, νυν, πάθη, μίση, ίντριγκες και μια τζούρα σεξ.\nΌταν η σχέση της Χρύσας και του Γιάννη τελείωσε εκείνη του ζήτησε να μείνουν φίλοι. Αυτός της απάντησε ότι γκόμενα τη γνώρισε, γκόμενα τη χώρισε. Η Χρύσα εκνευρίστηκε, του είπε ότι σιγά μην τη χώρισε, ότι τον είχε βαρεθεί η ψυχή της και εκείνος δεν απάντησε ποτέ και για πέντε μήνες Χρύσα και Γιάννης δεν αντάλλαξαν ούτε ένα τόσο δα like. Kαι μετά ο Γιάννης της έστειλε ένα pm στο messenger και τη ρωτούσε αν μπορούσε να βρεθούν σύντομα γιατί ήθελε να της μιλήσει. Και η Χρύσα χάρηκε γιατί είχε ζήσει με τον Γιάννη τρία χρόνια και τον είχε μέσα στην καρδιά της, καλά είχαν περάσει αν εξαιρέσεις τις γκρίνιες και τους τσακωμούς του τελευταίου εξαμήνου που αποτελούσαν τα συμπτώματα μιας ερωτικής σχέσης που τελικά δεν φτούρησε, γιατί απλώς δεν φτούρησε.\nΚαι βρέθηκε η Χρύσα με τον Γιάννη και μετά το τέταρτο ποτό και τα αχαχούχα της ξεφούρνισε αυτός ότι καίγεται και σιγολιώνει για τη νέα του συνάδελφο και «Χρύσα τι να κάνω; Πώς να το χειριστώ; Μια με παίζει, μια αποτραβιέται, με τσιτσιρίζει κανονικότατα και δεν αντέχω άλλο. Και τα λέω σε σένα Χρύσα γιατί δεν έχω καμιά άλλη γυναίκα να το συζητήσω και στον Μπάμπη που του το είπα μου είπε “Αφού πηδάς, γιατί γκρινιάζεις;”. Και πες μου κι εσύ που είσαι γυναίκα τι σκατά έχει αυτή μέσα στο κεφάλι της». Και η Χρύσα ένιωσε μια σκοτοδίνη, κι ας μη γουστάρει πια τον Γιάννη, κι ας τραβιέται πια με άλλους δύο, κι ας του είχε ζητήσει αυτή να μείνουν φίλοι. Και η Χρύσα ήπιε σχεδόν μονορούφι το τελευταίο ποτό, του είπε ότι πάντα μαλάκας ήταν (το μετάνιωσε μετά, του έστειλε και πμ αλλά ο Γιάννης της απάντησε μετά από δύο μήνες «Όχι, δεν είμαι») και γύρισε σπίτι της. Η Χρύσα ακόμη δεν ξέρει γιατί φέρθηκε έτσι. Ο Γιάννης ξέρει ότι αυτός λέγεται πληγωμένος εγωισμός. Η συνάδελφος του πάντως μετά από μια εβδομάδα τον γείωσε.\nΟ Νίκος χώρισε με την Μάρω μετά από έξι μήνες σχέσης. Έξι μήνες με πολύ σεξ και καθημερινές ζήλιες, φασαρίες, κλάματα, ξαναζευγαρώματα, φωνές, αγκαλιές και γενικά πολύ ταλαιπωρία. Κανείς από τους δύο δεν επιδίωξε να κρατήσει φιλική σχέση μετά. Μόνο ο Νίκος ύστερα από ένα χρόνο της έστειλε μήνυμα «Πώς είσαι; Περνάς καλά;» και εκείνη του απάντησε ότι δεν τον αφορά. Ίσως γιατί και όταν ήταν μαζί ποτέ δεν τον αφορούσε ουσιαστικά άρα τι άλλαξε τώρα;\nΟ Δημήτρης χώρισε με την Ζωή μετά από 8 χρόνια γάμου κι ένα παιδί. Ήταν και πολλά χρόνια μαζί πριν παντρευτούν. Χώρισαν εγκαίρως, πριν αρχίσει το αλληλοφάγωμα. Το έβλεπαν όμως και οι δύο να έρχεται. Και επειδή αγαπιόντουσαν ουσιαστικά, δηλαδή πώς να το πω, σεβόντουσαν όσα είχαν ζήσει μαζί και το γεγονός ότι πια ήταν και γονείς εκτός από ζευγάρι, γι’ αυτό ακριβώς αποφάσισαν να χωρίσουν. Πήγαν μάλιστα και σε παιδοψυχολόγο για συμβουλευτούν πώς πρέπει να μιλήσουν στο παιδί τους για τη νέα πραγματικότητα, για το ότι ο μπαμπάς και η μαμά δεν θα ζουν πια μαζί στο σπίτι. Κι εκείνος σκέφτηκε ότι εάν δεν μου το έλεγαν ότι είναι χωρισμένοι ίσως να μη το καταλάβαινε ποτέ, γιατί έχει δει (όχι λίγα) ζευγάρια που είναι μαζί και όμως είναι πολύ πιο μακριά ο ένας από τον άλλον. Και το πράγμα εξελισσόταν με τρόπο φυσικό μέχρι που έσκασε ο νέος σύντροφος της και άρχισε να της κάνει ζήλιες «Μα γιατί πηγαίνετε διακοπές όλοι μαζί;», «Μα γιατί βγαίνετε για ποτό οι δυο σας; Τι λέτε πια τόσες ώρες;», «Ακόμη αυτόν θες, αλλιώς γιατί τον παίρνεις τηλέφωνα να τον ρωτήσεις αν είναι καλά;». Και η Ζωή τον σχόλασε τον καινούριο γιατί θεώρησε περιττό να εξηγήσει πάνω από μία φορά ότι ο Δημήτρης είναι οικογένεια της, όχι μόνο επειδή είναι πατέρας του παιδιού της αλλά γιατί είναι άνθρωπος που μοιράστηκε την καθημερινότητα της για τόσα χρόνια και τον νοιάζεται και τη νοιάζεται και προφανώς έχουν πολλά πράγματα να πουν ακόμη, για το παιδί τους αλλά και τους ίδιους κι ας μην θέλει πια ο ένας να κοιμάται στην αγκαλιά του άλλου. Και τον χώρισε γιατί ένιωσε ότι αν αυτός ο άνθρωπος δεν καταλαβαίνει πώς μπορεί να εξελιχθεί μια ερωτική σχέση και τι αγάπη μπορεί να δένει δύο ανθρώπους που έχουν ζήσει τόσα μαζί τότε δεν μπορεί να τη νιώσει.\nΟ Κωνσταντίνος χώρισε με την Άννα μετά από δύο χρόνια σχέσης. Αυτός ακόμη την ήθελε, αυτή όχι πια, έλεγε «Δεν μπορώ να τον διαχειριστώ, μου δυσκολεύει τη ζωή κι ας ξέρω ότι έχουμε περάσει και πολύ όμορφα και δε θέλω να είμαι έτσι με τον φίλο μου». Και οι δύο έχουν περιστασιακές σχέσεις με άλλους, μιλάνε κατά διαστήματα μεταξύ τους, έχουν κάνει και σεξ κάποιες λίγες φορές. Δεν μιλούν συχνά, αλλά όταν το κάνουν, όταν συναντιούνται είναι λες και δεν πέρασε μια μέρα. Αν τους ρωτήσεις τι είναι φίλοι, εραστές, ζευγάρι δεν έχουν ιδέα. Ακόμη υπάρχει υγρασία μεταξύ τους, εννοώ συναίσθημα. Μπορεί τελικά η ξηρασία να μην έρθει ποτέ, αφού η καθημερινότητα δεν τους φθείρει.\nΟ Στέφανος και η Λένα είναι μαζί. Ζουν την καλύτερη φάση της σχέσης τους. Πρώτο εξάμηνο, τα μέλια είναι τόσα που θα μπορούσαν να τα εμπορευτούν. Κοιτάνε ο ένας τον άλλον και χαζογελάνε, χαζοχαμογελούν ακόμη και όταν δεν είναι μαζί αλλά εκείνος την σκέφτεται και τούμπαλιν. Δεν ξέρουμε πώς θα είναι σαν πρώην. Για αυτούς το τώρα είναι το μόνο που έχει σημασία. Καλά κάνουν.


4 αποτελεσματικοί τρόποι για να ζεσταθείτε χωρίς πετρέλαιο\nΜε το πετρέλαιο να τραβάει την ανηφόρα και τον χιονιά να ετοιμάζεται για επελάσεις, αναγκαστικά οφείλουμε να στραφούμε σε… εναλλακτικές μορφές θέρμανσης.\nΠαιδιά υπάρχουν λύσεις για το ψύχος. Το μόνο που χρειάζεται είναι ιδέες και άνθρωποι αποφασισμένοι να τις υλοποιήσουν. Ορίστε μερικές από αυτές καθαρά ενδεικτικές. Φαντασία χρειάζεται. Άκυρο, πετρέλαιο χρειάζεται αλλά ο Τσίπρας %#$%^&*(@#$%^.\nΔιοργανώστε ένα ομαδικό όργιο\nΑν δεν έχετε ανοιχτόμυαλους φίλους πιθανότατα θα συναντήσετε αντιρρήσεις στο συγκεκριμένο πρότζεκτ. Για να τους (τις) πείσετε προκειμένου να αφήσουν στην μπάντα ντροπές και αναστολές, υποχρεώστε τους να παρακολουθήσουν τα βραδινά δελτία ειδήσεων. Η επανάληψη ψύχραιμων εκφράσεων όπως «η επέλαση του χιονιά», «κύμα σφοδρού ψύχους σαρώνει τη χώρα», «Σιβηρία θα γίνουμε», «παναγία μου θα πεθάνουμε» ή «θεούλη μου γιατί μας το κάνεις αυτό;» μάλλον θα κάμψει τις όποιες αντιστάσεις τους. Αν ωστόσο το κόλπο δεν πιάσει, απευθυνθείτε σε πρωτοετείς φοιτήτριες του Φυσικού και πείτε τους πως ψάχνετε θύματα εθελοντές προκειμένου να αποδείξετε πειραματικά το «δια της τριβής παράγεται θερμότης» για το διδακτορικό σας.\nΞεκινήστε καριέρα χιπ χοπ χούλιγκαν\nΜπορεί το ελληνικό εμπορικό χιπ χοπ (ω θεέ μου και που το γράφω αηδιάζω) να είναι ως θέαμα πιο ιλαρό και από τύπους που γλιστράνε και τρώνε τα μούτρα τους (για κάποιο λόγο οι σαβούρδες πάντα με έκαναν να γελάω σαν ηλίθιος), αλλά στη δική μας περίπτωση ίσως να αποτελέσει τη λύση. Απλά θα χρειαστεί να ξεχάσετε αθλιότητες τύπου «μεθυσμένος μπαίνω στο κλαμπ, νταμπ» και να υιοθετήσετε στάση back to basics. Θα χρειαστείτε ένα κομμένο βαρέλι, πολλές εφημερίδες και βιβλία του Κοέλιο, γάντια (από εκείνα με τα μισά δάχτυλα) και 2-3 φίλους (εκτός κι αν αποφασίσετε να κάνετε σόλο καριέρα). Το τοποθετείτε στο μπαλκόνι και αρχίζετε να σκαρώνετε ρίμες αμφιβόλου ποιότητας. Αν δείτε πως το κόλπο δεν πιάνει, δοκιμάστε την πρώτη λύση που σας προτείναμε.\nΥιοθετήστε μια αρκούδα\nΧτυπήστε ένα τηλεφωνάκι στην οργάνωση «Αρκτούρος» και πείτε τους πως θέλετε να λάβετε μέρος στο πρόγραμμα υιοθεσίας μιας αρκούδας. Αφού συγκεντρώσετε τις απαραίτητες πληροφορίες για τα whereabouts του ζωντανού, φύγετε γρήγορα για την Πίνδο. Αφού σας ενημερώσουν ότι ο όρος υιοθεσία είναι μεταφορικός και όχι κυριολεκτικός, οργανώστε μια απαγωγή. Απλά καλό είναι να αποφύγετε ενήλικες αρκούδες διότι όπως θα διαπιστώσετε βαράνε άσχημα. Εναλλακτικά, μπορείτε να κάνετε το ίδιο με ένα σκύλο Αγίου Βερνάρδου, ειδικά αν τον βρείτε σε προσφορά μαζί με ενσωματωμένο φλασκί κονιάκ στο λαιμό του. Θα σας κοστίσει κάτι παραπάνω, αλλά θα σταθεί δίπλα σας για πολλούς χειμώνες.\nΚάψτε το σπίτι σας\nΙδανική λύση για όσους δεν πρόλαβαν να υπαχθούν στο νόμο Κατσέλη, χρωστάνε τα άντερά τους στις τράπεζες και ξέρουν πως την επόμενη φορά που κάποιος άγνωστος τους χτυπήσει την πόρτα θα είναι ο κλητήρας με την εντολή κατάσχεσης. Θα το χάσεις που θα το χάσεις το τσαρδί σου, καν’ το τουλάχιστον με στυλ και παράδωσε (κυριολεκτικά) καμένη γη στους δανειστές. Όταν με το καλό περάσει ο χιονιάς, στήσε ένα λυόμενο στη θέση του και οργανώσου στο ΠΑΣΟΚ. Εφόσον όλα πάνε καλά, το Κίνημα θα επανέλθει στην εξουσία θα νομιμοποιήσει το αυθαίρετο και θα γράψει στο χιόνι (Το ΄πιασες ε; Στο χιόνι… Ω θεέ μου, κάποιος να δώσει μια σφαλιάρα στον Σεφερλή που ξύπνησε μέσα μου) τα χρωστούμενα στην τράπεζα. Αν μάλιστα είσαι μάγκας και ωραίος, βάλε την προκομμένη σου -και καλά- να μαγειρέψει. Έτσι θα το περάσεις και σαν ατύχημα για την ασφάλεια πυρός. Καθάρισες σαν άρχοντας δικέ μου.


Για όρια και «κόκκινες γραμμές» θα μιλήσει ο Πρωθυπουργός στη ΔΕΘ - STAR FM 933\n28 Ιανουαρίου 2021 01:39\nΓια όρια και «κόκκινες γραμμές» θα μιλήσει ο Πρωθυπουργός στη ΔΕΘ\nΣεπ 5, 2013 ΑΝΤΩΝΗΣ ΣΑΜΑΡΑΣ, ΔΕΘ\nΜήνυμα προς πάσα κατεύθυνση, τόσο εντός, όσο εκτός Ελλάδας – Το Μαξίμου θεωρεί ότι η ελληνική αμυντική βιομηχανία δεν πρέπει να κλείσει αλλά να γίνει εκκαθάριση εν λειτουργία\nΜήνυμα προς πάσα κατεύθυνση, τόσο εντός, όσο εκτός Ελλάδας, ότι υπάρχουν και όρια αλλά και «κόκκινες γραμμές», αναμένεται να στείλει, σύμφωνα με πληροφορίες ο κ. Αντ. Σαμαράς με την ομιλία του στη Διεθνή Έκθεση Θεσσαλονίκης το προσεχές Σάββατο.\nΤο μήνυμα θα απευθύνεται κυρίως προς την πλευρά της τρόικας, η οποία σε μια κρίσιμη χρονική περίοδο, κατά την οποία η ελληνική κυβέρνηση πιέζεται έντονα και η κοινωνία είναι στα όριά της, δυναμιτίζει το κλίμα.\nΟ Πρωθυπουργός δέχεται εισηγήσεις να απαντήσει στη στρατηγική των πιστωτών και να ξεκαθαρίσει ότι υπάρχουν και όρια στον τρόπο που κινείται η τρόικα, η οποία με τη στάση της, διαμορφώνει συγκρουσιακό περιβάλλον ενόψει και της επικείμενης διαπραγμάτευσης.\nΚαι αυτό, διότι, με τον τρόπο που κινείται και τα θέματα που θέτει, αναγκάζει την ήδη πιεσμένη δικομματική κυβέρνηση, να αντιδράσει πιο δυναμικά, εάν θέλει να συγκρατήσει την κοινωνία.\nΗ κίνησή της τρόικας να στείλει email, ζητώντας να μπει λουκέτο στην ελληνική αμυντική βιομηχανία, ήταν η σταγόνα που ξεχείλισε το…ποτήρι, καθώς έδειξε το ποια θα είναι η στρατηγική των πιστωτών, μετά τις γερμανικές εκλογές.\nΗ ενόχληση είναι έντονη στο Μέγαρο Μαξίμου για τον τρόπο που άνοιξε το θέμα και ο Πρωθυπουργός εμφανίζεται διατεθειμένος να δώσει απαντήσεις για το ύφος και τις απαιτήσεις των δανειστών.\n«Υπάρχουν και όρια και οφείλουν να σέβονται την εκλεγμένη κυβέρνηση της» έλεγαν χαρακτηριστικά ανώτερα κυβερνητικά στελέχη και περιγράφοντας το κλίμα που επικρατεί στα ενδότερα του Μεγάρου Μαξίμου, έλεγαν: «Κάποιοι δεν πρέπει να παίζουν με την υπομονή μας».\nΑπό το πρωθυπουργικό γραφείο επιμένουν ότι η ελληνική αμυντική βιομηχανία δεν πρέπει να κλείσει και επιμένουν να γίνει εκκαθάριση εν λειτουργία και να μην υπάρξουν οι 2.100 απολύσεις.\nΈνα χαρακτηριστικό δείγμα για την περαιτέρω στάση της ελληνικής κυβέρνησης έναντι της τρόικας, ήταν και η κίνηση να επιστραφεί το email στον επικεφαλής της Ευρωπαϊκής Επιτροπής στην τρόικα Ματίας Μορς.\nΗ κυβέρνηση δεν αποδέχθηκε την «σύσταση» για πτώχευση των δύο αμυντικών βιομηχανιών, ΕΑΣ και ΕΛΒΟ, αλλά και της ΛΑΡΚΟ και επιμένει ότι υπάρχουν τμήματα που έχουν αξία και δεν πρέπει να κλείσουν, αλλά να γίνει αναδιάρθρωση.\nΗ υπόθεση της ελληνικής αμυντικής βιομηχανίας και κυρίως ο τρόπος που επέλεξε η τρόικα να απαιτήσει να μπει λουκέτο, προμηνύει ότι η επικείμενη διαπραγμάτευση θα είναι ιδιαίτερα σκληρή.\nΉδη, στο τραπέζι των συζητήσεων αρχίζουν και μπαίνουν διάφορα ζητήματα, όπως το αίτημα των τροικανών για περαιτέρω μείωση της φαρμακευτικής δαπάνης, προκειμένου να φθάσει κοντά στα 2 δισ. ευρώ.\nΑπολογισμός και στίγμα επόμενων κινήσεων από Σαμαρά στη ΔΕΘ


Στους 558 οι διασωληνωμένοι, 639 νέα κρούσματα και 62 θάνατοι | Business Daily\nΣτους 558 οι διασωληνωμένοι, 639 νέα κρούσματα και 62 θάνατοι\n14 Δεκ 2020 17:51 Ανανεώθηκε: 22:01\nΟ συνολικός αριθμός των κρουσμάτων από την αρχή της πανδημίας διαμορφώνεται, πλέον, στα 125.173, ενώ των θανάτων έχει φθάσει στους 3.687.\nΣυνεχίστηκε η πτώση των νέων κρουσμάτων στη χώρα το τελευταίο 24ωρο, αλλά με μικρή αύξηση των διασωληνωμένων βάσει των στοιχείων που ανακοίνωσε ο ΕΟΔΥ.\nΠιο συγκεκριμένα σήμερα ανακοινώθηκαν 639 νέα κρούσματα του νέου ιού στη χώρα, εκ των οποίων 15 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων είναι 125.173, εκ των οποίων το 52,6% άνδρες.\nΤα 5.126 (4,1%) θεωρούνται σχετιζόμενα με ταξίδι από το εξωτερικό και 35.741 (28,6%) είναι σχετιζόμενα με ήδη γνωστό κρούσμα.\nΤην ίδια ώρα 558 συμπολίτες μας νοσηλεύονται διασωληνωμένοι. Η διάμεση ηλικία τους είναι 66 ετών. Οι 166 (29,7%) είναι γυναίκες και οι υπόλοιποι άνδρες. To 77,2%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω. Επίσης 732 ασθενείς έχουν εξέλθει από τις ΜΕΘ.\nΤέλος, έχουμε 62 ακόμα καταγεγραμμένους θανάτους και 3.687 θανάτους συνολικά στη χώρα. Οι 1475 (40%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 79 έτη και το 95,7% είχε κάποιο υποκείμενο νόσημα ή/και ηλικία 70 ετών και άνω.


ΑΛΗΘΕΙΑ: ΔΗΛΩΣΗ ΥΠΟΣΤΗΡΙΞΗΣ ΥΠΟΨΗΦΙΟΤΗΤΑΣ ΤΟΥ ΝΙΚΟΥ ΑΝΔΡΟΥΛΑΚΗ ΓΙΑ ΤΗΝ ΗΓΕΣΙΑ ΤΗΣ ΔΗΜΟΚΡΑΤΙΚΗΣ ΠΑΡΑΤΑΞΗΣ ΑΠΟ ΤΟΝ ΚΑΛΠΑΚΙΔΗ ΔΑΜΙΑΝΟ\nΣτη χώρα που γέννησε την δημοκρατία, επικράτησαν απόψεις που πλήγωσαν το πολίτευμα, αλλά ευτυχώς δεν κατάφεραν να το διαλύσουν. Λίγοι σταθήκανε με ειλικρίνεια προτάσσοντας τις αρχές της δημοκρατίας και της κοινωνικής δικαιοσύνης απέναντι σε πολλούς που επιδίωκαν το αντίθετο.\nΣε ένα τέτοιο περιβάλλον υπήρχαν νέοι άνθρωποι που έβαλαν το εμείς πάνω από το εγώ, νέοι άνθρωποι που σε μια παράλογη εποχή μίλησαν με τη φωνή της λογικής. Η παράταξη και περισσότερο η χώρα έχει ανάγκη από λογικές φωνές.\nΣε μια χώρα που οι νέοι επιστήμονες μεταναστεύουν μαζικά, που νέοι άνθρωποι αδυνατούν για οικονομικούς λόγους να δημιουργήσουν οικογένεια και να αποκτήσουν την αυτοτέλεια τους. Σε μια κοινωνία βαθιά διχασμένη, η προσπάθεια συγκρότησης ενός προοδευτικού πόλου είναι εξ ορισμού δύσκολο αντικείμενο. Θέλει αφοσίωση, θάρρος αλλά και ειλικρίνεια. Θέλει συνεπεία λόγων και πράξεων. Θέλει σοβαρότητα και λογική σκέψη. Θέλει σύγχρονη και ευρωπαϊκή οπτική απέναντι στα γεγονότα. Θέλει εθνική αφοσίωση και γνώση του διεθνούς περιβάλλοντος. Θέλει ανθρώπους που θα μιλήσουν για τους νέους που δεν είναι εδώ ή δεν μπορούν να μιλήσουν γιατί ποτέ δεν τους δόθηκε ο χρόνος και το βήμα να μιλήσουν. Θέλει επιστήμονες που ενδιαφέρονται για την προστασία του περιβάλλοντος και αναγνωρίζουν σε αυτό το συγκριτικό πλεονέκτημα της χώρας. Θέλει ηγέτες που δεν θα διστάσουν να συγκρουστούν και θα υπερασπίσουν το δίκαιο του λόγου τους. Για αυτούς τους λόγους στηρίζω την υποψηφιότητα του Νίκου Ανδρουλάκη και σας καλώ να σταθείτε δίπλα στο νέο ξεκίνημα.


Άλλη μια mini σειρά τρόμου του BBC, από τις παραδοσιακές εκπροσώπους του σύγχρονου βρετανικού τηλεοπτικού supernatural «δράματος» και μια από τις πιο γνωστές των τελευταίων χρόνων στη χώρα προέλευσής της. Το «Remember Me» προβλήθηκε το Φθινόπωρο του 2014 στη Μεγάλη Βρετανία και το 2017 κατάφερε να βρει το δρόμο και για την αμερικάνικη τηλεόραση μέσω του PBS.\nΣτα τρία μόλις επεισόδια εξηντάλεπτης διάρκειας διηγείται τη δραματική ιστορία ενός ηλικιωμένου άνδρα που εισάγεται σε ένα γηροκομείο μετά την σκηνοθετημένη από τον ίδιο πτώση του στα σκαλιά του σπιτιού του. Ο ηλικιωμένος θέλει να ξεφύγει από το παρελθόν αλλά και από μια τρομακτική οντότητα που τον στοιχειώνει και πλέον στοιχειώνει και τους ανθρώπους που τον περιβάλλουν.\nΚατά την άφιξή του στο γηροκομείο σημειώνεται ένα δυσάρεστο και αλλόκοτο συμβάν. Η κοινωνική λειτουργός που τον έφερε βρήκε τραγικό θάνατο πέφτοντας μυστηριωδώς από το σφραγισμένο παράθυρο του τέταρτου ορόφου όπου βρισκόταν ο ηλικιωμένος με τον ίδιο να είναι ο μοναδικός μάρτυρας στο δωμάτιο. Το συμβάν κινητοποιεί έναν τοπικό ντετέκτιβ και μια νεαρή εργαζόμενη στο γηροκομείο να ερευνήσουν την υπόθεση που λαμβάνει σοβαρότερες διαστάσεις μετά την εξαφάνιση του ηλικιωμένου από το ίδρυμα πολύ σύντομα μετά το τραγικό περιστατικό.\nΣίγουρα όλα αυτά ακούγονται ενδιαφέροντα. Το «Remember Me» είναι μια αξιοπρεπής mini σειρά που κινείται στο τυπικό σοβαρό ύφος των συγγενικών της βρετανικών mini σειρών ατμοσφαιρικού τρόμου. Στο δραματικό story προστίθεται ο υπερφυσικός τρόμος και το μυστήριο. Για το πρώτο είναι υπεύθυνη η ανατριχιαστική γυναικεία οντότητα με την ινδική ενδυμασία που τρομοκρατεί τους ήρωες και ενίοτε προκαλεί το θάνατο εμπλεκομένων στην υπόθεση. Για το δεύτερο είναι υπεύθυνο το παράξενο παρελθόν του ηλικιωμένου το οποίο σκαλίζει ο ντετέκτιβ και η νεαρή κοπέλα φέρνοντας στο φως σημαντικές πληροφορίες που ενδεχομένως εξηγούν τα πρόσφατα γεγονότα.\nΤα γυρίσματα έγιναν στην παραθαλάσσια πόλη Scarborough όπου εξελίσσεται εν μέρει η ιστορία στην σειρά.\nΟι τρεις βασικοί πρωταγωνιστές Michael Palin, Mark Addy (ο γνωστός μας Robert Baratheon από το Game of Thrones) και Jodie Comer κερδίζουν τις εντυπώσεις παίζοντας ικανοποιητικά τους ρόλους τους. Βγάζουν το απαραίτητο συναίσθημα εντείνοντας το φορτισμένο κλίμα και κερδίζουν εύκολα τη συμπάθεια του θεατή. Πέρα από το δράμα το «Remember Me» φροντίζει να μας θυμίζει συχνά ότι ανήκει στο ρεπερτόριο του τρόμου με μερικές πραγματικά ανατριχιαστικές σκηνές που εκδηλώνονται βαθμιαία χωρίς συνεχή επίκληση των jump scares.\nΤο μελωδικό και ταυτόχρονα στοιχειωμένο τραγουδάκι Scarborough Fair αποτελεί ένα ακόμα highlight ενώ η θεσπέσια φωτογραφία από την αγγλική ύπαιθρο απλά μαγεύει. Γενικά το «Remember Me» είναι μια προσεγμένη σκηνοθετικά προσπάθεια που θα ικανοποιήσει τους fans του supernatural horror.\nΒέβαια δεν έχει πολλά να πει από σεναριακή άποψη αφού η σχετικά ρηχή ιστορία που αποκαλύπτεται είναι μια από τα ίδια, χωρίς πρωτοτυπίες ή απρόσμενες ανατροπές. Αν όμως είστε φίλος του καλοφτιαγμένου, ώριμου μεταφυσικού τρόμου και ειδικότερα των mini σειρών τότε αξίζει να του ρίξετε μια ματιά.\nΔραματική ατμόσφαιρα με κάποια πολύ τρομακτικά σημεία, καλές ερμηνείες, μαγευτικό μουσικό θέμα, συμπαθητικοί πρωταγωνιστές, όμορφη φωτογραφία. Τυπική και χιλιοπαιγμένη ιστορία χωρίς εκπλήξεις, έλλειψη δράσης, διάφοροι παραπανήσιοι χαρακτήρες που δεν αξιοποιήθηκαν ιδανικά.


Ο Κανελής γν…, Δ.Κανελλόπουλος | Android Application | WebBudds - Open Sharing Platform\nΟ Κανελής γν…, Δ.Κανελλόπουλος - Android app\nΟ Κανελής γνωρίζει την Αθήνα, Δημήτρης Κανελλόπουλος\nISBN (ebook-ψηφιακού βιβλίου): 978-618-5040-26-0\nΗ μικρή μας ιστορία εξελίσσεται στην Αθήνα. Αρχίζει με την πραγματοποίηση μιας ευχής και απογειώνει τον αναγνώστη σε ένα ημερήσιο ταξίδι πετώντας πάνω από τα σημαντικά αξιοθέατα της πόλης των Αθηνών με αποκορύφωμα την Ακρόπολη.\nΟ Κανελής είναι ένα σύμβολο ελευθερίας, ένας μικρός σε μέγεθος αλλά με μεγάλες επιθυμίες χαρακτήρας που πετά χαρούμενα, προβληματίζεται και προβληματίζει, συγκινεί και χαίρεται με το δώρο αυτό που του έδωσε η καλή του μοίρα.\nΤο αλογάκι του Χολαργού έχει την ευκαιρία μέσα από συζητήσεις με διάφορα γλυπτά, μια καμπάνα, έναν κίονα αλλά και μια σημαία να μάθει υπέροχα πράγματα για την πόλη και την ιστορία της.\nΟ Δρ Δημήτρης Κανελλόπουλος γεννήθηκε και μεγάλωσε στη Λάρισα όπου ολοκλήρωσε τις μαθητικές του σπουδές στο Β΄ Γυμνάσιο Αρρένων το 1973. Σπούδασε στη Μεγάλη Βρετανία όπου το 1978 αποφοίτησε από τη Σχολή Αεροναυπηγών Μηχανικών του Πανεπιστημίου του Μάντσεστερ της Αγγλίας.\nΑκολούθησε ερευνητική εργασία στον τομέα της ρευστομηχανικής και απέκτησε το διδακτορικό του δίπλωμα το 1982. Υπήρξε καθηγητής του Τ.Ε.Ι. Πειραιά όπου δίδαξε Μηχανική Ρευστών και Ήπιες Μορφές Ενέργειας.\nΤο 1985 προσελήφθη στη ΔΕΗ όπου εργάστηκε ως μελετητής μηχανικός στη Διεύθυνση Εναλλακτικών Μορφών Ενέργειας (ΔΕΜΕ) σε θέματα Ανανεώσιμων Πηγών Ενέργειας και Περιβάλλοντος. Μελέτησε και σχεδίασε το σύνολο σχεδόν των αιολικών πάρκων που λειτουργούν σήμερα στην Ελλάδα και ανήκουν στη ΔΕΗ-Ανανεώσιμες Α.Ε.\nΤο 2002 έγινε Τομεάρχης στη Διεύθυνση Στρατηγικής και Προγραμματισμού της ΔΕΗ και συντονιστής της Μόνιμης Ομάδας Περιβάλλοντος.\nΤο βιβλίο του με θέμα την Αιολική Ενέργεια εκδόθηκε το 2008 από τον Εκδοτικό Όμιλο ΙΩΝ.\nΤο 2010 έγινε Διευθυντής Αιολικής Ενέργειας στη ΔΕΗ-Ανανεώσιμες Α.Ε.\nΣήμερα είναι Διευθυντής της Διεύθυνσης Μετρήσεων Φυσικών Πόρων και Πιστοποίησης στη ΔΕΗ-Ανανεώσιμες Α.Ε.\n------- ------- ------- ------- ------- ------- ---


Ν.Χαρδαλιάς: Δεν ευθύνεται ο τουρισμός για την αύξηση των κρουσμάτων – Zante Report\n26 Ιανουαρίου 2022 (22:11)\nΝ.Χαρδαλιάς: Δεν ευθύνεται ο τουρισμός για την αύξηση των κρουσμάτων\n«Δεν χαλαρώνουμε τα μέτρα. H μετάδοση οφείλεται στην εγχώρια κυκλοφορία και τη μη τήρηση μέτρων. Πρέπει να τηρηθούν αυστηρά τα…\nΕλλαδα Ζακυνθος , 18 Αυγούστου, 2020 15:27\n«Δεν χαλαρώνουμε τα μέτρα. H μετάδοση οφείλεται στην εγχώρια κυκλοφορία και τη μη τήρηση μέτρων. Πρέπει να τηρηθούν αυστηρά τα μέτρα για αποστάσεις, μάσκες, μέτρα υγιεινής, ωράρια» δήλωσε ο υφυπουργός Πολιτικής Προστασίας Νίκος Χαρδαλιάς.\nΕπιπλέον, ανακοίνωσε ότι θα υπάρξει ειδικό πρωτόκολλο για τους χώρους εργασίας τις επόμενες ημέρες καθώς και έγκαιρη ενημέρωση για τα σχολεία.\n«Οποιαδήποτε χαλάρωση ανοίγει την πόρτα στον ιό. Ας μην βοηθήσουμε τον ιό να εξαπλωθεί. Ο τρόπος για να κλείσουμε την πόρτα είναι να τηρούμε τα μέτρα» επεσήμανε ο ίδιος.\nΤα βασικά σημεία της ενημέρωσης από τον Ν. Χαρδαλιά.\nΕξακολουθούμε να βρισκόμαστε σε ένα καλό επιδημιολογικό επίπεδο, σε σχέση με άλλες χώρες.\nΗ κατάσταση είναι υπό απόλυτο έλεγχο. Δεν χρειάζεται πανικός.\nΌλα τα κρούσματα αναφέρονται. Κανένα εργαστήριο δεν θα ρισκάρει να χάσει την άδειά του ή να τους ασκηθούν κακουργηματικές διώξεις.\nΣε κάθε γωνιά της πατρίδας μας η Πολιτική Προστασία έχει πλήρη εικόνα και κάνει όσα χρειάζεται για να διασφαλίσει την υγεία των πολιτών\nΚατηγορηματικά όχι, δεν ευθύνεται ο τουρισμός για την αύξηση των κρουσμάτων στην Ελλάδα\n83% των κρουσμάτων είναι εγχώρια και συνδέονται με χώρους μαζικής συνάθροισης\nΗ μετάδοση του ιού, όπως δείχνουν τα στοιχεία, οφείλεται στη μαζική κυκλοφορία και τη μη τήρηση των μέτρων\nΘα υπάρξει ειδική ενημέρωση για το άνοιγμα των σχολείων\nΣτη σημερινή ενημέρωση για τον κορωνοϊό, συμμετείχε ο υφυπουργός Υγείας Βασίλης Κοντοζαμάνης, οποίος -μεταξύ άλλων- ανακοίνωσε πως θα προκηρυχθούν 400 νέες θέσεις διαφόρων ειδικοτήτων για τις ΜΕΘ όλης της χώρας και θα γίνουν προσλήψεις 1.650 νοσηλευτών.\nΤα βασικά σημεία της ενημέρωσης από τον Β. Κοντοζαμάνη\nΑντιμετωπίσαμε την επιδημία με επιτυχία & επιστρέψαμε στην κανονικότητα έχοντας θωρακίσει το σύστημα υγείας.\nΣτις αρχές Σεπτεμβρίου θα προκηρυχθούν 400 νέες θέσεις διαφόρων ειδικοτήτων για τις ΜΕΘ όλης της χώρας\nΘα γίνουν προσλήψεις 1.650 νοσηλευτών\nΕίναι σε πλήρη επάρκεια η διαθεσιμότητα του υγειονομικού προσωπικού σε όλη τη χώρα\nΑυξάνεται ο αριθμός των νοσοκομείων αναφοράς για τα κρούσματα κορωνοϊού\nΑπό τις 901 διαθέσιμες ΜΕΘ στη χώρα, οι 186 είναι διαθέσιμες για νοσηλεία covid19 αυτή στιγμή και θα αυξηθούν αν χρειαστεί\nΣήμερα στην Ελλάδα γίνονται περισσότερα 12.000 τεστ ανά ημέρα.\nΣυνολικά έχουν γίνει περίπου 750.000 τεστ.\nΥπάρχει συμφωνία για προμήθεια του εμβολίου του πανεπιστημίου της Οξφόρδης στα τέλη Δεκέμβρη.\nΚαθημερινά ο ΕΟΔΥ ως αρμόδιος φορέας ανακοινώνει όλα τα κρούσματα της χώρας και την επιδημιολογική έκθεση. Κανείς δεν μπορεί ούτε να κάνει εικασίες, ούτε να διαστρεβλώσει την εικόνα, είτε να πειράξει στοιχεία\nΑπό την πρώτη ημέρα παρείχε πλήρη και υπεύθυνη ενημέρωση\nΔεν αποκρύψαμε τίποτα. Η σχέση ειλικρίνειας με τους πολίτες δεν θα διαρραγεί\nΜέσα στην πανδημία χτίζουμε το νέο σύστημα υγείας\nΕνεργούμε με γνώμονα την προστασίας της υγείας τους,\nΔεν αφήνουμε κανέναν πίσω


Πώς να καταλάβεις ότι το τηλέφωνό σου σε κατασκοπεύει - Larnakaonline.com.cy\nHome ΑΛΛΑ ΕΝΔΙΑΦΕΡΟΝΤΑ ΤΕΧΝΟΛΟΓΙΑ Πώς να καταλάβεις ότι το τηλέφωνό σου σε κατασκοπεύει\nΑπό τη μέρα που η έξυπνη τεχνολογία μπήκε στη ζωή μας, ακόμα και οι συνομιλίες μας που γίνονται ανάμεσα στους “ασφαλείς” τέσσερις τοίχους του σπιτιού μας, στην πραγματικότητα έχουν γίνει λιγότερο ιδιωτικές. Και αυτό το θυμόμαστε κάθε φορά που η Siri πετάγεται από μόνη της και μας απαντάει σε κάτι ή όταν το Instagram μας δείχνει μια διαφήμιση σχετική με τα παπούτσια για τα οποία μιλούσαμε μόλις πριν από πέντε λεπτά.\nΕφόσον, λοιπόν, δεν έχεις σκοπό να πετάξεις το κινητό σου, υπάρχει ένας τρόπος για να εντοπίσεις τυχόν μυστικές ηχογραφήσεις που μπορεί να κάνει η συσκευή σου.\nΣύμφωνα με το site Lifehacker, το iPhone σου σε ενημερώνει αυτόματα πότε το τηλέφωνο ή το μικρόφωνο είναι ενεργό -απλώς πρέπει να ξέρεις πού να κοιτάξεις. Όταν το τηλέφωνό σου τραβάει βίντεο, θα εμφανιστεί μια πράσινη κουκίδα στην πάνω δεξιά γωνία της οθόνης. Όταν κάνει ηχογραφήσεις, τότε μια πορτοκαλί κουκίδα θα είναι ορατή στο ίδιο σημείο. Μπορείς να το τεστάρεις και τώρα αυτό, απλώς ξεκινώντας τις συγκεκριμένες λειτουργίες.\nΠροφανώς το να βλέπεις την κουκίδα εγγραφής όταν τραβάς μια selfie δεν είναι κάτι ασυνήθιστο, αλλά αυτή η κουκίδα μπορεί να εμφανιστεί και στις πιο απροσδόκητες στιγμές. Είναι γενικώς παραδεκτό πια, ότι εκατοντάδες apps “κρυφακούν” τον ήχο στο background, προκειμένου να συλλέξουν προσωπικές πληροφορίες για τους διαφημιστές.\nΑν, λοιπόν, ένας πορτοκαλί κύκλος εμφανίζεται στο επάνω μέρος της οθόνης σου όταν δεν τραβάς ούτε βίντεο ούτε ηχογραφείς κάτι, τότε αυτό σημαίνει ότι μια “ύπουλη” εφαρμογή σε έχει βάλει στο μάτι.\nΤι μπορείς να κάνεις, λοιπόν, για να σταματήσεις αυτούς τους ψηφιακούς “κατασκόπους”;\nΑρχικά κάνε τη χάρη στον εαυτό σου (και σε τυχόν διερχόμενους πεζούς) και πήγαινε στις Ρυθμίσεις του iPhone σου. Από εκεί μπορείς να ανοίξεις το Privacy και να κλικάρεις πάνω στο “Microphone” για να δεις ποια apps έχουν άδεια λήψης ηχογραφήσεων. Συνήθως έχεις δώσει αυτήν την άδεια, απλώς και μόνο εγκαθιστώντας το app, χωρίς να ψάξεις παραπάνω τι σου λένε στα terms and conditions.\nΑπενεργοποίησε, λοιπόν, τυχόν άδειες που δεν θέλεις να συνεχίσουν να έχουν κάποια apps και στη συνέχεια πήγαινε στην “Camera”, και πάλι στο Privacy, και κάνε ακριβώς το ίδιο για όπου έχεις δώσει την άδεια να τραβάει βίντεο.\nΦυσικά, αυτό περιορίζει μόνο την πρόσβαση τρίτων apps στη συσκευή σου. Για παράδειγμα, δεν μπορείς να αφαιρέσεις γενικά την άδεια μικροφώνου και κάμερας από τις στάνταρ λειτουργίες του iPhone σου.\nΩστόσο, ένα βήμα που μπορείς να κάνεις είναι να απενεργοποιήσεις το Listen για “Hey Siri” μεταβαίνοντας στο Siri & Search στις Ρυθμίσεις. Όσο ο “voice assistant” είναι ενεργοποιημένος, τότε η συσκευή σου μπορεί πράγματι να ακούει τα πάντα. Αν δεν το θες αυτό, τώρα ξέρεις τι πρέπει να κάνεις.\nΠΡΟΗΓΟΥΜΕΝΟ Το 1ο αυτοκίνητο που αλλάζει χρώματα μοιάζει εξωπραγματικό (ΒΙΝΤΕΟ)\nΕΠΟΜΕΝΟ Πόσες ώρες αφιερώνουμε την ημέρα στο κινητό μας τηλέφωνο\nΧάκερ – Πώς κλέβουν κωδικούς πρόσβασης


«Ο Εθνικός Αστέρας θα πρωταγωνιστήσει» - 03/05 14:10 : aek365\nΠαρασκευή 03 ΜΑΪ 2013 - 14:10 0 ΣΧΟΛΙΑ\nΜε ανακοίνωση της η διοίκηση του Εθνικού Αστέρα έβαλε τέλος στις πληροφορίες που μιλούσαν για διάλυση της ομάδας και τόνισαν ότι ο σύλλογος θα επιστρέψει την νέα σεζόν πιο δυνατός.\n«Το Δ.Σ. του Εθνικού Αστέρα και ο πρόεδρος της ομάδας Βασίλης Αδαμάκης απαντά προς όλους τους κυρίους που δεν σέβονται την ένδοξη και πολύχρονη ιστορία της ομάδας μας, με το δήθεν σκεπτικό ότι η ομάδα ΕΘΝΙΚΟΣ ΑΣΤΕΡΑΣ δεν υφίσταται.\nΤους διαβεβαιώνουμε κατηγορηματικά ότι η ομάδα λειτουργεί και θα πρωταγωνιστήσει στο επόμενο πρωτάθλημα της Γ' Εθνικής. Ενημερώνουμε επίσης τον κάθε ενδιαφερόμενο, την επόμενη φορά να κάνει τον απλό κόπο να επισκεφθεί το site της ομάδας (www.ethnikosasteras.com) για να λαμβάνει πλήρη και ουσιαστική ενημέρωση για τα τεκταινόμενα στο Σύλλογο.\nΕυχόμαστε σε όλους Καλή Ανάσταση».